הוועדה המשותפת לסעיפי הצעת חוק לביטול הרשויות לפיתוח הנגב והגליל, כנסת 16, פרוטוקול מספר 1, 2003-11-25 09:00

שלום שמחון: אני פותח את ישיבת הוועדה המשותפת לוועדת הכלכלה וועדת הכספים בנושא ביטול הרשות לפיתוח הנגב והרשות לפיתוח הגליל.

שלום שמחון: חברי הוועדה, כפי שאושרו אתמול בוועדת הכנסת - שלום שמחון, יושב-ראש הוועדה, דני בנלולו, מלי פולישוק-בלוך, אליעזר כהן, יצחק וקנין, אברהם רביץ, דוד טל, אלו הנציגים מוועדת הכלכלה.

שלום שמחון: הנציגים מוועדת הכספים הם יושב-ראש ועדת הכספים אברהם הירשזון, אלי אפללו, איוב קרא, חיים אורון, אורית נוקד, אהוד רצאבי וניסן סלומינסקי.

שלום שמחון: אני רוצה לפתוח בכמה דברים.

שלום שמחון: הממשלה הניחה על שולחן הכנסת, במסגרת חוק ההסדרים, הצעה לביטול הרשויות לפיתוח הנגב והגליל.

שלום שמחון: זה מה שמונח על שולחננו, זה לא בדיוק מתיישב עם הצהרות הממשלה בנושא פיתוח הנגב והגליל, גם לא עם דו"ח מבקר המדינה שעסק בנושא.

שלום שמחון: דווקא הממשלה הנוכחית היתה צריכה לא להילחם בפריפריה אלא לחזק אותה.

שלום שמחון: זה גם לא מתיישב עם ההצהרה האחרונה של ראש הממשלה שיש לו כוונה להעביר את המתנחלים לנגב.

שלום שמחון: זה ראש הממשלה אמר, חבר הכנסת סלומינסקי, לא אני.

ניסן סלומינסקי: הוא אמר שני דברים: או שבנצרים יהיו 1,000 איש ואז כבר יפסיקו לדבר על זה שיורידו אותה, או שיעבירו.

ניסן סלומינסקי: אני חושב שהוא בחר בנושא של 1,000 איש.

שלום שמחון: זה בהחלט יכול להיות, אבל אני חושב שמי שמתכוון להעביר את המתנחלים לנגב ולפתח את הנגב וקיבל החלטות ממשלה על הקמת יישובים חדשים בנגב, והחלטות נוספות שקשורות בגליל, ודאי לא באמת מתכוון לבטל את הרשויות האלה.

שלום שמחון: אני חושב שמקומן של הרשויות האלה בתקציב המדינה היה צריך להיות כזה שמוכפל שבעתיים ולא נמחק מספר התקציב.

שלום שמחון: יתרה מזאת, מאחר שאני קיימתי מספר שיחות באופן רחב, אני גם יכול לומר במפורש שהעמדה שלי, שהחוק הזה מבייש את כנסת ישראל והיה צריך לרדת מחוק ההסדרים, כנראה תואמת את עמדתם של מרבית שרי הממשלה.

שלום שמחון: נראה לי שבאופן טבעי תמיד מצביעים על מה שהם מאמינים שלא צריך לעשות.

שלום שמחון: מאחר ותיכף בוודאי יקפצו נציגי האוצר ויגידו "מה פתאום", אנחנו נקיים את הדיון כאילו הממשלה מתכוונת ברצינות, למרות שאני משוכנע לחלוטין שהיא לא מתכוונת לפגוע בנגב ובגליל, אנחנו נתייחס אל הממשלה הרבה יותר ברצינות מאשר היא מתייחסת לעצמה.

שלום שמחון: זאת הזדמנות לומר באמת מה ממשלת ישראל היתה צריכה לעשות בגליל ובנגב באופן מאוד משמעותי.

שלום שמחון: אני חושב שאנחנו כוועדה, סוף-סוף נניח על השולחן את בעיית הגליל והנגב באופן רציני ונאמר מה באמת צריך לעשות בגליל ובנגב, לא מבטלים אלא מה צריך לעשות.

שלום שמחון: אני גם נמצא בשיחות מתקדמות עם יושב-ראש ועדת הכספים כדי לכפות על הממשלה להחזיר לספר התקציב את התקציב שקוצץ מהסעיפים האלה.

שלום שמחון: שיחה אחרונה התקיימה אתמול בלילה עם יושב-ראש ועדת הכספים וחבר-הכנסת אורון, אנחנו מאוד מקווים שתוך כדי התקדמות הדיונים בוועדה אנחנו נגיע לכך שיחזור התקציב שהורד.

שלום שמחון: חבר הכנסת וקנין ואנוכי עשינו את זה בעבר בוועדת הכספים, אנחנו יודעים איך להחזיר כסף לתקציב גם אם הממשלה לא רושמת אותו, אנחנו פשוט עוזרים לה לרשום אותו.

אליעזר כהן: תעזרו גם קצת לביבי, תעשו לו טובה.

אליעזר כהן: היו"ר שלום שמחון: נעזור גם לביבי.

אליעזר כהן: ה-3 מיליון שקלים האלה זה מה שיעזור לביבי?

אליעזר כהן: תאמין לי שגם יושב-ראש התנועה שלך היה מביא את זה מן הגורן ומן היקב, זה לא נראה לי דבר משמעותי.

שאול צמח: - - -

שלום שמחון: השר פריצקי מתנגד בתוקף לביטול הרשויות הללו, הוא אמר שהוא לא יכול להגיע היום אבל הוא מתנגד.

שלום שמחון: אבל אתם כנראה יותר מתוחכמים, אמרתם: אם בוועדת הכלכלה יבטלו את החוק הלא רציני הזה, ממילא זה לא רלוונטי מכיוון שאין כסף בספר התקציב.

שלום שמחון: אני אומר לך, בינתיים תחשוב על התשובות, אנחנו נגרום לכך שיהיה שיתוף פעולה בין ועדת הכלכלה לוועדת הכספים, כדי שאם לא יימצא פתרון אנחנו נמצא פתרון כפוי.

שלום שמחון: אני אציע שאתם תחשבו על הדברים.

ניסן סלומינסקי: יש לי הצעה לסדר.

ניסן סלומינסקי: אני מציע שהפעם, רק כדי להראות את נחישותנו, נעשה עכשיו הצבעה ונחליט שאנחנו מבטלים את ההחלטה הזאת.

ניסן סלומינסקי: אנחנו נמצא את הכסף בוועדת הכספים, ואחר כך נוכל לקיים דיון רציני ואמיתי על הנושא.

ניסן סלומינסקי: כי גם אם יבטלו את ההחלטה והרשות תהיה קיימת, עדיין יש מקום לעשות דיון מאוד רציני על פיתוח הנגב והגליל, אבל לא על רקע ביטול הרשויות.

ניסן סלומינסקי: נעשה עכשיו הצבעה, נבטל את ההצעה של הממשלה שהיא באמת שערורייתית, ואחר כך נקיים דיון רציני על הנגב והגליל.

אבשלום וילן: אם הקואליציה מציעה הצעות כאלה, איך אפשר להתנגד?

אורית נוקד: אני באמת רציתי לשאול מתי תהיינה ההצבעות.

שלום שמחון: מאחר שאני רוצה להשתמש בניסיוני וגם בניסיונם של אחרים, הצבעה היום תהיה חוסר אחריות מבחינתנו.

שלום שמחון: אנחנו נצביע רק אחרי שנראה שהכסף נמצא.

ניסן סלומינסקי: 3 מיליון אפשר למצוא.

שלום שמחון: תאמין לי, אתה רוצה שיביאו את זה עוד פעם ויעבירו את זה לוועדה אחרת.

שלום שמחון: תן לנו להיות מיושבים.

שלום שמחון: אנחנו נשתמש בכלים שעומדים לרשותנו במשורה.

ניסן סלומינסקי: ב-20 מיליארד שקל של הרכבת, נמצא 3 מליון שקלים למטרה הזאת.

שלום שמחון: אנחנו נמצא 6 מיליון.

אורית נוקד: אני מציעה שהיום נשב, נשמע את יושבי-ראש הרשויות ואת המנכ"לים, נקיים דיון ונצביע היום בסוף הדיון.

אבשלום וילן: אני חושב שאתה צודק, אדוני היושב ראש, שאי אפשר להצביע היום כי יש פרוצדורה, ועדת הכנסת החליטה.

אבשלום וילן: השאלה שלי היא, כיוון שבדקת את הנושא, האם זה לא סעיף שנקרא "עז".

אבשלום וילן: כלומר, הוא כל כך לא הגיוני שאתה תעשה פה דיון גדול ואחרי צעד הרואי יוותרו לנו.

שלום שמחון: בואו נשאל את נציג האוצר.

ניסן סלומינסקי: 3 מיליון זה אפילו לא עז, זה אולי הרגל של העז.

שלום שמחון: מה אומרת היועצת המשפטית של האוצר על כך שהשר פריצקי מתנגד להמשך העבודה על החוק הזה?

דרורה ליפשיץ: אני יכולה לדבר בשמי.

שלום שמחון: שמוליק ריפמן, יושב-ראש הרשות לפיתוח הנגב, בבקשה.

שמואל ריפמן: אדוני היושב ראש, חברי הכנסת, חבריי, אני לא אתחיל לתאר מה הרשות לפיתוח הנגב עושה, יש חומר, כולכם קוראים, כולכם מכירים.

שמואל ריפמן: אני יכול להגיד במשפט אחד – אנחנו עושים הרבה אבל לא מספיק.

שמואל ריפמן: אפשר לעשות יותר, כי אין מישהו אחר שיעשה.

שמואל ריפמן: אולי הדבר המיוחד שקרה פה היום זה שאני מסתכל מסביב ורואה כמה אנשים הגיעו מהנגב, וזה אולי הביטוי הנכון לתחושה של הציבור ושל אנשי הציבור לגבי חשיבות הפעילות.

שמואל ריפמן: נמצא כאן כמובן ראש עיריית באר שבע שצריך גם לברך אותו, הוא נבחר לקדנציה נוספת, יש גם ראש עיר חדש מערד, ד"ר מוטי בריל, מי שלא מכיר זאת ההזדמנות להכיר אותו.

שמואל ריפמן: אני חושב שזה שהגיעו הנה גם אנשי עסקים, איש כמו אשר גרינבאום, מנכ"ל הברום, שיש לו עוד כמה דברים לעשות, הגיע הנה מנכ"ל משרד התיירות, ולא במקרה אני מניח, כי גם הוא חושב שהרשות צריכה להמשיך לפעול.

שמואל ריפמן: זה אולי הביטוי הנכון וההולם לישיבה שאנחנו מקיימים פה היום.

שמואל ריפמן: אני רוצה לקצר ולכן לא אכנס למה שאנחנו עושים, זה כתוב, רובכם מכירים, אני גם שהסכום הוא לא סכום בעל משמעות.

שמואל ריפמן: אני רוצה להגיד רק כמה דברים.

שמואל ריפמן: אחד, ברור לי שביטול הצעת הממשלה זה מסר יותר מאשר תקציב.

שמואל ריפמן: כי כבר אמרו: 3 מיליון שקל.

מל פולישוק-בלוך: מותר לי לתקן אותך?

מל פולישוק-בלוך: הצעת האוצר, לא הממשלה.

שאול צמח: זאת הצעת הממשלה.

אבשלום וילן: כבר אתם בורחים מאחריות?

אבשלום וילן: ידי השרים שלכם התרוממו על זה.

אבשלום וילן: יש לכם עשרה חברי כנסת שאינם שרים, זה הזמן לתקן.

שמואל ריפמן: אני חושב שהכנסת יכולה היום לתקן את מה שהאוצר הביא לממשלה, והממשלה החליטה.

שמואל ריפמן: האוצר מביא, הממשלה מחליטה.

אבשלום וילן: והכנסת אישרה בקריאה ראשונה ברוב קולות.

שמואל ריפמן: והכנסת אישרה בקריאה ראשונה.

שמואל ריפמן: לכן אני בא ואומר: יש לכם הזדמנות, חברי ועדת הכלכלה והכספים, לשנות חזרה את ההחלטה.

שמואל ריפמן: ההחלטה היא מסר ולא תקציב.

שמואל ריפמן: 3 מיליון שקל - תאמינו לי, אני מכיר שלושה משרדים שהיו מוכנים לאמץ את הרשות.

שלום שמחון: מה עומד מאחורי ההחלטה?

שמואל ריפמן: אני חושב שמה שעומד מאחורי העניין, בלי להיגרר לפינה הפוליטית, זו החלטה של האוצר שאומרת: כל מה שהוא מינהלות, רשויות, אנחנו מבטלים.

שמואל ריפמן: זה ההיגיון היחיד שאני יכול להבין, אני לא מקבל אותו, בוודאי לא במקרה הזה, אבל אני יכול להבין.

שמואל ריפמן: לכן אני קורא לחברי הוועדה להוריד את הדבר הזה מעל סדר היום ולאפשר לרשות לפיתוח הנגב ולרשות לפיתוח הגליל להמשיך לפעול.

שלום שמחון: אתה יכול להגיד לנו למה הרשות הזאת חשובה?

שמואל ריפמן: אדוני היושב ראש, אני לא רוצה לדבר הרבה, יש פה מספיק אנשים.

שמואל ריפמן: מר טרנר יכול להסביר למה זה חשוב, גם אשר גרינבאום.

שמואל ריפמן: אני סיימתי את ההצגה שלי, תן לאנשים אחרים.

שמואל ריפמן: תודה.

שלום שמחון: אולי נשמע קודם מה כוונת הממשלה.

שלום שמחון: לפי מה שאני מבין מאנשי הקואליציה, הם לא יודעים למה הממשלה הביאה את זה.

יצחק בריק: אני אגיד לְמה, לדעתי, התכוונה הממשלה.

יצחק בריק: אני מרכז פורום ראשי הרשויות של הגליל והנגב שהקמנו לפני שנה וחצי, ואנחנו פועלים לקידום הגליל והנגב.

יצחק בריק: נאמר פה על-ידי אחד מחברי הכנסת שהסיפור של הרשויות זה רק סיפור קטן בתוך מכלול מאוד גדול של פגיעה גורפת באזורים האלה.

יצחק בריק: הגליל והנגב היום הם 66% משטחה של מדינת ישראל וקרוב ל-30% מהאוכלוסייה של מדינת ישראל.

יצחק בריק: במשך שנים האזורים האלה קופחו על-ידי ממשלות ישראל, מעל 85% מהמשאבים של המדינה הולכים למרכז ורק 15% ופחות הולכים לאזורים שהם 66% משטחה של מדינת ישראל.

יצחק בריק: אבל ממשלת ישראל האחרונה הגדילה לעשות מכל הממשלות עד עכשיו, היא שופכת את התינוק עם המים.

יצחק בריק: פירוש ההחלטות שהיא העבירה לאחרונה זה למחוק הגליל והנגב ממפת מדינת ישראל, ואני אומר את זה בצורה חד-משמעית.

יצחק בריק: לא אתן את כל רצף הדברים אלא אגיד לכם כמה נקודות.

יצחק בריק: ממשלת ישראל החליטה על ביטול העדיפות הלאומית לגליל ולנגב כמעט בכל הפרמטרים, רק לאחרונה התבשרנו שנושא המשכנתאות שביטלו לצעירים הביא למצב של חיסול כמעט מוחלט של הגעת צעירים ובניית בתים בגליל ובנגב.

יצחק בריק: אחרי כן הלכו למבצעים; לא מודים בטעות אבל הולכים למבצעים, גם אומרים שהמבצעים לא הצליחו.

יצחק בריק: בגלל שיש כאן פגיעה גורפת, אי אפשר להצליח במבצע של שלושה חודשים, מאבדים את האמון.

יצחק בריק: ממשלת ישראל החליטה כמעט לבטל את חוק עידוד השקעות הון, בשיניים הצלחנו לעצור את זה אבל עדיין לא סגרנו את העניין.

יצחק בריק: ממשלת ישראל מחליטה להעלות את מחירי הקרקע פי שלושה, תראו לי עוד מקום בעולם שכלכלן יגיד שבְּמָקום שהביקוש לקניית אדמות הוא כל כך נמוך, על-ידי העלאת מחירים פי שלושה יגדילו את הכנסות המדינה.

יצחק בריק: זאת פשוט הכנסה וירטואלית שאין לה שום בסיס.

יצחק וקנין: חכמי חלם יושבים שם.

יצחק בריק: אף כלכלן לא מציע להעלות מחירים במקום שלא קונים בו.

יצחק בריק: אז האוצר של המדינה לא יקבל גרוש אחד, אבל אנחנו נהרוג את ההתיישבות בגליל ובנגב.

יצחק בריק: כבר היום אנשים לא קונים כי לא מאמינים, אין כאן שום בסיס ליציבות, ועוד ועוד דברים רבים אחרים.

יצחק בריק: המסמר האחרון שהוא באמת אומר הכל, מבטלים את הרשות לפיתוח הגליל והנגב, חוסכים 3 מיליון מתקציב המדינה.

יצחק בריק: עוד מעט אגיד לכם למה עושים את זה.

יצחק בריק: אנחנו קוראים לממשלת ישראל לחזור לשפיות.

שלום שמחון: אגיד לך דבר אחד חשוב - כך אנחנו נפגשים עם כל אנשי הנגב והגליל, יש לנו הזדמנות נפלאה, זה כבר טוב.

יצחק בריק: אבל אני מציע לך לעשות דיון נוסף, ארוך יותר, על כל מה שהוחלט כאן כי לדעתי יש כאן דבר אבסורדי.

יצחק בריק: הולכים לעשות קיצוצים של 11 מיליארד שקל, אבל חלק מהקיצוצים זו פגיעה קשה לא רק בגליל ובנגב, אלא פגיעה קשה בכלכלת מדינת ישראל.

יצחק בריק: זו ירייה ברגל לכלכלת מדינת ישראל.

יצחק בריק: נתתי רק דוגמא אחת, מחירי קרקעות – שאנחנו נוריד את ההכנסות של המדינה לעומת מה שהיה עכשיו בגלל שמביאים הכנסה וירטואלית שלעולם לא תתממש.

יצחק בריק: אני יכול לתת לכם דוגמאות רבות - פגיעה בחוק עידוד השקעות הון תעצור באופן מוחלט את התיעוש בנגב, תגדיל את האבטלה ואת דמי האבטלה ותגרום לבעיות נוספות.

יצחק בריק: היום מתקיים בגליל ובנגב תהליך של הגירה שלילית, צעירים לא מגיעים, אנשים עוזבים.

יצחק בריק: יש בליבת הגדול 80% לא יהודים ו-20% יהודים, יש תהליך של אוטונומיה, יש תפיסת אדמות בלתי חוקית.

יצחק בריק: חברים, תתעוררו, אנחנו מאבדים את מדינת ישראל, ולממשלת ישראל לא יורד האסימון, היא לא מבינה מה קורה ב-66% משטחה של מדינת ישראל.

יצחק בריק: הדרך היחידה לעצור את התהליכים האלה היא להביא לשם מתיישבים.

יצחק בריק: כדי להביא לשם מתיישבים, צריך לתת להם עדיפות שאין במרכז, משהו שהוא קצת יותר.

יצחק בריק: את כל זה מבטלים.

יצחק בריק: אז נישאר בגוש דן, ומי שחושב שמדינת ישראל תוכל לשרוד בגוש דן, פשוט טועה, הוא לא מבין על מה הוא מדבר.

יצחק בריק: אם לא יהיה לנו הגליל והנגב, לא תהיה לנו מדינה.

יצחק בריק: פשוט תתעוררו.

יצחק בריק: אני לא אומר את זה לאנשים שיושבים פה, אני אומר את זה לממשלת ישראל.

יצחק בריק: אני רוצה להגיד לכם שאריק שרון מבין את כל זה כי ישבנו איתו לא פעם ולא פעמיים והוא קיבל החלטות, לצערי הרב - -

שלום שמחון: איך זה קורה?

יצחק בריק: לצערי הרב, בתקופה האחרונה אריק שרון לא מתעסק בדברים האלה.

אליעזר כהן: מה זה בתקופה האחרונה?

אליעזר כהן: הוא מעביר את גוש קטיף לנגב.

רוחמה אברהם-בלילא: אדוני היושב-ראש, אין טעם שנתחיל לעסוק בפוליטיקה.

יצחק בריק: אני טוען שהסיבה להחלטות האלה, וההחלטה הספציפית שעליה דנים פה עכשיו - ביטול הרשות לפיתוח הגליל והנגב - היא קהות חושים, אי-הבנה מוחלטת, לעתים אפילו תפיסת עולם שאומרת:

יצחק בריק: בואו נחסוך קצת כסף, אבל בעצם עושים בדיוק ההיפך.

יצחק בריק: אין כאן הבנה מהותית של אנשי האוצר.

יצחק בריק: זה לא שהשרים קיבלו החלטה, הם קיבלו תיק של 200 עמודים, וחלקם לא יודע על מה הוא הצביע.

יצחק בריק: מי שביטל את העניין הזה אלו פקידי האוצר שלא מבינים את המהות של הדברים.

שלום שמחון: אני דווקא חושב שהם מבינים.

שלום שמחון: חברת הכנסת אברהם, בהמשך לשיחתנו אתמול במליאת הכנסת, אני רוצה לדעת מה אני צריך לעשות לפי דעתי?

רוחמה אברהם-בלילא: ראשית, אני מכירה טוב שתי הרשויות, הן לפיתוח הנגב והן לפיתוח הגליל.

רוחמה אברהם-בלילא: במהלך התקופה שלי כיועצת בכירה לשר התשתיות היה לי מגע כמעט יום-יומי עם שתי הרשויות האלה, ואני יכולה להגיד ששתי הרשויות האלה הן נדבך מאוד חשוב, ולנו כממשלה צריך להיות האינטרס ששתי הרשויות האלה יישארו.

רוחמה אברהם-בלילא: קודם כל, בשל פיתוח שני האזורים, בעיית גניבת האדמות וכו'.

רוחמה אברהם-בלילא: אבל יותר מזה, כשאני מסתכלת על המעמד העסקי ואני רואה כמה בירוקרטיה זה חוסך לאותם אנשי תעשייה, לאותם אנשי עסקים, כשיש הרשויות האלה - מבחינתי זה קידום ועליית מדרגה לאי-ייבוש שני האזורים האלה.

רוחמה אברהם-בלילא: אתמול שוחחתי עם שר האוצר, ובאתי עם מחאה מאוד חריפה, אמרתי ש-3 המיליון האלה, שזה סכום בשוליים, הם מבחינתי אבן נגף.

שלום שמחון: מה הוא אמר על זה?

רוחמה אברהם-בלילא: אני דימיתי את זה - ואחזור על זה לאורך כל חוק ההסדרים, ואומר את זה בכל ישיבה, בעיקר לך, שאול צמח - אני רואה את זה בתור עז שאורי יוגב הרועה והחלילן מכניס לנו את העזים בחוק ההסדרים, אז עוד עז אחת שנצטרך להילחם ולהסיר אותה.

רוחמה אברהם-בלילא: לעניות דעתי גם שר האוצר מסכים, ואני חושבת שהוא אמר שהוא לא ילך לקראת סגירת שתי הרשויות האלה, אם כי אני לא יכולה לחתום על זה באופן סופי.

רוחמה אברהם-בלילא: אבל אני יכולה לומר בוודאות דבר אחד, שקיימת מגמה מבחינתו לא לעשות את הצעד הזה.

רוחמה אברהם-בלילא: אני נפגשתי עם הרשות לפיתוח הנגב בעבר ואמרתי להם שתמיד יש שתי קצוות – יש הסקאלה הקיצונית שאומרת שהמצב קשה וצריך לקצץ, ומצד שני אנחנו די לא יודעים מה לעשות כשמדובר - -

שלום שמחון: חברת הכנסת אברהם, את האחרונה בחדר הזה שדיברת עם שר האוצר, אני רוצה לדעת מה אמר שר האוצר.

שלום שמחון: אם אני פקיד של האוצר ואני צריך לתת תשובה לוועדת הכלכלה, איזו תשובה אני נותן?

רוחמה אברהם-בלילא: הנושא הזה יוסר מסדר היום, כמעט בוודאות.

רוחמה אברהם-בלילא: אני גם אהיה אחראית לכך שזה יוסר.

ניסן סלומינסקי: בואו נצביע וזהו.

רוחמה אברהם-בלילא: אם אנחנו מביאים נושא כזה, אנחנו לא מדברים רק על התקציב.

רוחמה אברהם-בלילא: אחד הדברים המקצועיים שאנחנו צריכים להכניס לוועדת הכלכלה זה לראות איך אנחנו ממנפים גם את הנגב וגם את הגליל במסגרת הקיצוצים הקיימים.

אליעזר כהן: אדוני היושב ראש, יושב פה פורום נכבד ביותר כדי לעסוק בלשכנע את עצמו.

אליעזר כהן: אני תומך בהצעה של חבר הכנסת ניסן סלומינסקי - חבל על הזמן, בואו לא נמשיך לחוקק את החוק הזה.

שלום שמחון: אני כמעט מתפתה לעשות, אבל אם אני אעשה את זה – ותדבר אחר כך היועצת המשפטית של הוועדה – זה לא יהיה סוף פסוק כנראה.

אליעזר כהן: אני מציע את זה ולו רק כמסר מהחדר הזה, אפילו שזה לא יעבוד חוקתית - ששר האוצר יבין את זה ולו רק כמסר, גם אם זה לא יעבור את היועצת המשפטית.

מל פולישוק-בלוך: הסיפור הוא בכלל לא 3 מיליון שקל, לא 1.5 מיליון לרשות לפיתוח הנגב ולא 1.5 לרשות לפיתוח הגליל.

מל פולישוק-בלוך: לא סתם אמרתי שזאת הצעת האוצר ולא הצעת הממשלה.

מל פולישוק-בלוך: דיברתי עם כמה שרים ועם כמה חברי-כנסת, יש לנו גם שדולה שחברי הכנסת אורית נוקד ורשף חן עומדים בראשה, קיימנו ישיבה בנושא, טרחנו ובאנו ושמענו את העובדות.

מל פולישוק-בלוך: אני לא מאמינה שזה יהיה, אני בוודאות יודעת שזה לא יעבור; כפי שאמרה חברת הכנסת רוחמה אברהם, זו עז קטנה שהכניסו לנו.

שלום שמחון: אני מציע לכם להפסיק להיות תמימים פוליטית בשינוי, ולהבין שיש כוונה למישהו להוציא את זה מתחום האחריות שלכם ולהעביר את זה למשרד אחר.

שלום שמחון: תצאו מהתמימות הזאת.

שלום שמחון: זה בוודאי לא יצא מהתקציב, בוודאי יוסיפו את הכסף, זה רק לא יהיה במשרד התשתיות אצל השר יוסף פריצקי.

אילן ליבוביץ: גם השר יודע את זה, הוא גם מבין את זה.

אלי לוי: מה זה שייך, שלא יהיה במשרד התשתיות, העיקר שלא ימות.

מל פולישוק-בלוך: אנחנו לא תמימים, איבדנו את התמימות כבר מזמן.

מל פולישוק-בלוך: חבל, תמימות זה דווקא דבר חיובי, אני חושבת שרק כשאתה תמים ואפילו קצת פרנואיד אתה יכול להצליח.

מל פולישוק-בלוך: אני רוצה לחזור לתחילת דבריי - זה לא ה-3 מיליון שקלים האלה, אני רוצה לקחת ולמנף אותו, לעשות הפוך על הפוך ולומר לאוצר ולממשלה כולה, שלא רק שאנחנו דורשים לבטל את הסעיף, שזה מובן מאליו; אנחנו - כפי שנאמר פה על-ידי יצחק בריק, אני מסכימה עם דבריך בתיקון קטן – הכסף שהולך למרכז, ה-85% שאתה מדבר עליהם, לא הולך למרכז, הוא הולך למקום מאוד ספציפי.

מל פולישוק-בלוך: רעננה, הרצליה ותל אביב לא צריכים את הכסף הזה כי העסקים באים לשם באופן טבעי, האנשים גרים שם, יש אנרציה.

מל פולישוק-בלוך: הכסף הולך לשטחים, את זה אנחנו יודעים טוב.

מל פולישוק-בלוך: בוועדת הכספים לא מזמן ראינו העברת 100 מיליון שקל – לא 3 מיליון - -

יצחק וקנין: זה מה שהעם רצה.

מל פולישוק-בלוך: מתוך 136 מיליון, 100 מיליון הועברו, דרך משרד השיכון, לשטחים.

מל פולישוק-בלוך: כך זה נשפך ונשפך ונשפך, זה מקור הצרה של הגליל והנגב ויותר מזה - של מדינת ישראל.

מל פולישוק-בלוך: כאן צריך לשים את הדברים על השולחן, ולומר "סטופ", אנחנו צריכים לדאוג למדינת ישראל.

מל פולישוק-בלוך: היום היתה הצהרה של אנשי יש"ע שאסור לגרש מביתם את היהודים.

מל פולישוק-בלוך: אני אומרת שאסור לנו גם לחסל בביתם את היהודים, לא רק טרור אלא גם לא לחסל כלכלית-חברתית.

מל פולישוק-בלוך: מה שאנחנו עושים פה על-ידי האמירה שאנחנו שמים damn - סליחה על הביטוי הלא פרלמנטרי - על 65% מאזורי מדינת ישראל, על 30% מאוכלוסיית ישראל, אנחנו לא מעבירים להם תקציבים, אנחנו לא מתייחסים אליהם, הם בשבילנו לא חשובים; זה מה שאומרת היום הממשלה, על זה אנחנו צריכים לשים את הדגש.

מל פולישוק-בלוך: עוד מילה אחת על חוק עידוד השקעות הון.

מל פולישוק-בלוך: מכיוון שאני גם יושבת ראש ועדת המדע והטכנולוגיה ותחום ההייטק, אני אומרת לכם שהאמירה של שר האוצר - הוא אמר את זה בוועדה שלי - על פטור מוחלט, אפס אחוז לכל חברה בין-לאומית שתשקיע 500 מיליון דולר צפונית לכרמיאל, דרומית לבאר שבע, כמה בומבסטי ויפה.

מל פולישוק-בלוך: מה יותר מזה דאגה לפריפריה?

מל פולישוק-בלוך: תראו לי חברה אחת שתשקיע 500 מיליון דולר.

מל פולישוק-בלוך: זאת סתם אמירה, סתם אחיזת עיניים, וזאת לא כוונה אמיתית להשקיע בצפון ובדרום.

יצחק וקנין: למה?

יצחק וקנין: ערוץ 10 יכול להיות שישקיע.

אלי לוי: היא בקואליציה?

מל פולישוק-בלוך: לכן אני רוצה לקרוא מהקואליציה, כחברת שינוי, כאחת שאכפת לה ממדינת ישראל ומתושבי מדינת ישראל גם בפריפריה, להתחיל לחשוב ברצינות איך אנחנו דואגים שהמדינה הזאת תתקיים.

מל פולישוק-בלוך: אחד הדברים הוא להשקיע ברצינות בנגב ובגליל.

מל פולישוק-בלוך: דבר אחרון, ביום ראשון שעבר קיימנו, ועדת המדע והטכנולוגיה, סיור בים המלח.

מל פולישוק-בלוך: גם זה דרומית לבאר שבע ככל הידוע לי.

מל פולישוק-בלוך: יש שם אזור יוצא מן הכלל שהולך להיהרס וצריך טיפול מיוחד.

מל פולישוק-בלוך: ה-3 מיליון האלה זה כלום לעומת מה שצריך להשקיע באזורים האלה.

שלום שמחון: כל מה שניסיתי להגיד הוא שאחרי שלקחו לכם את משרד התקשורת ועכשיו ייקחו לכם עכשיו את הרשות לפיתוח הגליל והנגב - -

מל פולישוק-בלוך: נתנו לנו את תכנון הפנים, זה הרבה יותר חשוב.

מל פולישוק-בלוך: מנכ"ל משרד הפנים הולך להיות יושב-הראש המועצה לתכנון ובנייה במדינת ישראל, מה יותר טוב מזה?

שלום שמחון: זה מצוין ואני שמח, אבל היה אפשר גם זה וגם זה.

שלום שמחון: לעצם העניין, אולי זה המקום של היועצת המשפטית לוועדה להיכנס, אולי אנחנו יכולים לנצל כמנוף את העובדה שהממשלה הניחה על שולחננו חוק ולהכניס בו דברים נוספים, ואולי לבטל דברים אחרים.

שלום שמחון: אולי לא נהיה אנחנו התמימים ונעשה פה פעולה הפוכה על הפוכה.

מל פולישוק-בלוך: הבה נתחכמה לו.

דוד טל: אדוני, זה פשוט לא ילך מפני שגם אם נגיש פה הסתייגויות ותגיש מה שאתה רוצה, ונניח שכולנו נסכים כאן לא להוריד 3 מיליון אלא להוסיף 300 מיליון, אתה יודע שמכאן הדרך למליאה היא קצרה מאוד, ובמליאה זה יידרס ברגל גסה.

דוד טל: כל חבריי מהקואליציה, בין שהם תמימים ובין שלא, יצביעו בצורה זו או אחרת נגד ההצעה הזאת.

מל פולישוק-בלוך: למה אתה אומר את זה?

יצחק וקנין: יש לנו ניסיון.

דוד טל: אם האוצר מתנגד ואם הממשלה מתנגדת, זה לא יעזור.

דוד טל: אשר על כן, אם אתה רוצה להרוג את זה יש רק דרך אחת, הדרך הפשוטה - -

שלום שמחון: אתה לא שם לב, זה כנראה כבר נהרג.

דוד טל: אני חיכיתי בסבלנות, רציתי לשמוע את נציג האוצר.

דוד טל: חשוב לדעת מה עומד מאחורי זה, יכול להיות שהוא ישכנע אותי להצביע בעד זה.

שלום שמחון: אם יושבת ראש ועדת המדע והטכנולוגיה תסכים להצעתי, אשמח שאנחנו במשותף נלביש חליפה אחרת את החוק המוצע.

מל פולישוק-בלוך: יש לנו כבר ניסיון טוב שעבר, נמשיך הלאה.

שלום שמחון: אני מוכן שאנחנו נשב וננסה לחשוב ביחד עם האנשים היקרים מהגליל והנגב איך אנחנו מלבישים את העניין הזה חליפה חדשה.

שלום שמחון: בהחלט יכול להיות שזה ידרוש נושא חדש; נלך לוועדת הכנסת, אתם נמצאים גם ושם וגם אנחנו נמצאים שם, ננסה לראות מה אנחנו יכולים לעשות.

שלום שמחון: עכשיו נשמע את שאול צמח, בבקשה.

אלי אפללו: אני יכול לדבר, אדוני היושב-ראש?

שלום שמחון: אני לא דיברתי עם ביבי, אני מודה.

שלום שמחון: עם אלי אפללו הוא נזהר שלא לדבר, אז תאר לך מה יקרה אחרי שתדבר, חבר הכנסת אפללו.

שאול צמח: אני אתייחס לגופו של עניין ולא אתייחס לדברים שנאמרו פה גם על הרצינות של הממשלה וגם על הרצינות של משרד האוצר.

שלום שמחון: נזכרתי קודם, חבר הכנסת אפללו, שאתמול היתה לי שיחה עם יושב ראש ועדת הכספים כי הוועדה היא משותפת, ניסינו לדבר על הבנות מראש, על כל פנים אתה מוסמך מטעמו עד כמה שאני יודע.

שאול צמח: אדבר לגופו של עניין.

שאול צמח: קודם כל, צריך לעשות את ההבחנה הברורה, ופה נעשה ניסיון על-ידי כל מי שדיבר לטשטש אותה, בין טובת הרשות לפיתוח הנגב וטובת הרשות לפיתוח הגליל לבין טובת הנגב וטובת הגליל.

שאול צמח: זה לא בהכרח זהה או שונה, אף אחד לא אמר שאם מבטלים את הרשות לפיתוח הנגב מבטלים הנגב.

שאול צמח: זו אמירה שאפשר להגיד אותה במין סיסמה כזאת, אבל צריך גם אחרי כן לפרוט את זה ולהסביר.

יצחק וקנין: יש לנו ראיות בחמישים שנה האחרונות.

שלום שמחון: בואו ניתן לנציג האוצר לדבר, אולי סוף-סוף נבין למה הממשלה התכוונה.

שלום שמחון: מחברי הכנסת של הקואליציה הבנו שהיא התכוונה ההיפך.

שמואל ריפמן: אני רוצה לשמוע מהאוצר מה כן עשיתם, אל תגיד מה לא עשיתם.

שמואל ריפמן: תגידו לי מה עשיתם לטובת הנגב.

יעקב מרגי: הוא צודק, אנחנו חיים שם, אנחנו יודעים בדיוק מה קורה שם.

שלום שמחון: לך מותר, חבר הכנסת מרגי, אני לא יכול להגיד כלום.

שלום שמחון: אבל אני מאוד מבקש, שמוליק ריפמן, בוועדה הזאת לחברי הכנסת מותר להתפרץ; אתה חבר שלי, מותר לך קצת יותר, אבל לאורחים אסור להתפרץ.

שאול צמח: במסגרת מה שהממשלה עושה לפיתוח הנגב ולפיתוח הגליל - יושב פה ראש עיריית באר שבע והוא יכול להעיד, אנחנו מטפלים גם בבעיות של באר שבע וגם בבעיות של הנגב, ואין קשר בין זה לבין מה שאנחנו עושים בעניין הרשות, ועכשיו אדבר על מה אנחנו עושים בעניין הרשות.

שאול צמח: במסגרת הטיפול בתקציב 2003 היתה הנחיה ברורה של הממשלה לסרוק את תקציבי המשרדים ולראות איפה יש פעילויות כפולות, איפה יש פעילויות בזבזניות שאינן יעילות מבחינת ההוצאה הכספית שלהן.

שאול צמח: מה לעשות, הרשות לפיתוח הנגב, כל מה שהיא עושה עושים גם אחרים.

אלי לוי: מי עושה?

אלי לוי: משרד התיירות?

אלי לוי: משרד התחבורה?

שלום שמחון: אני מאוד מבקש, פעם אחרונה אני מעיר לכל האורחים.

שלום שמחון: תאמינו לי, אנחנו עושים לכם פה הרבה מאוד כבוד כי זה מגיע לכם, אבל תנו לנו להוביל את הדיון כמו שצריך.

אילן ליבוביץ: עם כל הכבוד, אדוני היושב ראש, זה פשוט מצחיק שהוא אומר שהמשרדים האחרים עושים.

אילן ליבוביץ: מבקר המדינה אומר שעבודת המטה של הממשלה "על הפנים", אנחנו רואים אתמול איך משרד החקלאות ומשרד הבריאות רבים אחד עם השני.

יצחק וקנין: אתם הממשלה.

אלי אפללו: תצאו מהממשלה, מה אתה נואם, חבר הכנסת ליבוביץ, נראה אותך מצביע.

אלי אפללו: תפסיק לנבוח פה את הדברים, תצאו מהממשלה, אתם יודעים רק לבוא בטענות.

אלי אפללו: תפסיק לעשות פה פוליטיקה, נראה אתכם שם בהצבעות.

אילן ליבוביץ: אתה תראה טוב מאוד.

אלי אפללו: אני רואה את כולם פה, שפנים מצביעים שם כשמסתכלים עליכם במליאה.

מל פולישוק-בלוך: אני הצבעתי בוועדת הכספים נגד העברת הכספים, הייתי היחידה בקואליציה, מה אתה אומר.

אלי אפללו: שלא יבוא ויגיד לי פה את כל הנאומים.

אילן ליבוביץ: מה הקשר בין זה לזה?

אלי אפללו: תפסיקו עם המשחקים, מרגיז אותי הצביעות הזאת.

שלום שמחון: ידידי, האוצר לא גמר להסביר.

יצחק וקנין: כשהם באים להצבעות, הוא צודק, הכל הפוך.

אליעזר כהן: אם נציג האוצר גם מוכן לציין באיזה סכום מדובר, אני רוצה לשמוע.

שלום שמחון: הוא יציין הכל, רק בואו ניתן לו לדבר.

שאול צמח: אני גם אענה על כל השאלות, שלפחות תוכלו להבין על מה אנחנו מדברים.

יצחק וקנין: זאת השאלה, מה הפינה?

שאול צמח: כשאנחנו מדברים על תיירות, אין ספק שזה תפקידו של משרד התיירות לדאוג לתיירות בנגב, זה לא תפקידה של רשות.

שאול צמח: עם כל הכבוד, זה שמשרד התיירות מעדיף שהרשות תעשה את זה, זה אולי נחמד, אבל זה לא אומר שהאחריות היא לא על משרד התיירות.

שאול צמח: אותו הדבר משרד השיכון ואותו הדבר משרד התחבורה, וכל המשרדים האחרים.

שלום שמחון: אני כותב להם מכתבים, על כל דבר הם אומרים: אתה צודק, אבל קיצצו לנו תקציבים.

שלום שמחון: מה אתה רוצה שהוא יעשה?

שלום שמחון: אם הוא בא לפה, הוא בא להגיד שאתה צודק.

שלום שמחון: אתה יכול להבין שאם השר שלח את מנכ"לו, הוא לא בא לוועדה להגיד שאתה צודק.

אהרון דומב: לא שמעת אותי מתבטא, איך אתה יודע מה אני חושב, אולי אני תומך בעמדת האוצר?

שלום שמחון: אני יכול להניח מה אתה חושב, תאמין לי.

שאול צמח: אני בטוח שמנכ"ל משרד התיירות תומך בעמדת הממשלה.

שלום שמחון: ללא ספק.

שלום שמחון: סליחה, טעיתי, מחקתי את דבריי מהפרוטוקול.

שאול צמח: כל מה שאנחנו אומרים הוא שיש פה מינהלה כפולה ויש פה תקורה כפולה שמשרד התשתיות משלם עליה מתקציבו.

שאול צמח: במסגרת סדרי העדיפויות של משרד התשתיות, גם משרד התשתיות חושב שיש לו דברים יותר חשובים לעשות עם הכסף מאשר להעביר אותו לתקורות של אותה רשות.

שאול צמח: לכן באה ההצעה הזאת.

שאול צמח: ההצעה הזאת לא באה להגיד שלא יהיו פרוייקטים בנגב, היא לא באה להגיד שלא יהיו פרוייקטים בגליל, היא באה להגיד: אנחנו רוצים לבטל תקורה שלדעתנו המקצועית היא לא בסדר העדיפויות במסגרת הקיצוץ בתקציב משרד התשתיות.

שאול צמח: זה הכל.

אליעזר כהן: אדוני היושב ראש, יש לי שאלה לאוצר.

שלום שמחון: רק רגע.

שלום שמחון: מנכ"ל משרד התיירות, אחריו חבר הכנסת אפללו שהוא לצורך העניין מוסמך מטעם יושב ראש ועדת הכספים.

אהרון דומב: אני מבקש בתוך הכנסת לא להיות פוליטיקאי.

אהרון דומב: אם מותר לי להעיר כאורח מהשורה, בואו נדבר על מה עושים בגליל ומה עושים בנגב.

אהרון דומב: שאלת הרשות היא שאלה חשובה אבל היא חשובה בסוף, אחרי מה עושים.

אהרון דומב: יושבים פה גם אנשי הרשות לפיתוח הגליל וגם אנשי הרשות לפיתוח הנגב, ולמרות שהמכהנים במשרד התיירות בתפקיד שר ומנכ"ל - רק הערה פוליטית אחת - הם מתנחלים וכבר רוצים לקחת את הכסף משם ולהעביר להתנחלויות, מבחינתנו שמנו את הגליל ואת הנגב בעדיפות עליונה.

אהרון דומב: בהסכמת האוצר – צריך להגיד פעם גם מילים טובות, לא רק לקטר כל הזמן - בתחילת דצמבר אנחנו ממיינים 50 בקשות לצימרים בנגב; יש עוד תוכניות, לא פה המקום להרחיב.

אהרון דומב: אני מאוד מבקש, אדוני היושב-ראש, לעשות דיון מה עושים בתכלית ולא רק הכותרות.

אהרון דומב: באשר לשאלת הרשויות, במדינת ישראל, לפחות במשקפיים של משרד התיירות, כמעט בכל מטר מרובע יש תאגיד שמייצג את האזור.

אהרון דומב: כיוון שהתקציבים פוחתים, יש חשיבות עליונה לאגום תקציבים לאזורים ולמרחבים שיראו את העדיפות על כל המרחב כולו.

אהרון דומב: לכן אני חושב שבשיחה נכונה עם אנשי האוצר אפשר להגיע – קצת ביררתי, לא עם שר האוצר אבל קצת ביררתי – אפשר להגיע למצב שבו הרשות לפיתוח נשארת אבל צריך להראות גם לאוצר על חשבון מה זה בא.

אהרון דומב: אני לא מציע שנהיה יפי נפש.

אהרון דומב: אתן דוגמאות מהגליל, זה יותר קל לי כי בנגב זה עובד מלכתחילה נכון – בגליל יש מספר עמותות של הרשויות שמייצגות את עניין התיירות, ולכאורה אנחנו עומדים מול כל אחת מאותן העמותות, והאיגום שנעשה באמצעות הרשות לפיתוח הגליל, אסטרטגית, מחשבתית ותקציבית, נדמה לי שהוא יותר נכון.

אהרון דומב: לכן, בלי להתנצח, בדיבור נכון, כולל להצביע על מה שמצביע האוצר – האוצר מצביע על כפל, ויכול להיות שיש צדק בדבריו, זה עוד לא אומר שצריך להרוג מישהו בעניין, בסידור נכון לפי דעתי אפשר להגיע להסכמות.

שלום שמחון: בסופו של דבר לכל אחד מאיתנו יש אג'נדה פוליטית.

שלום שמחון: עד כמה שאני זוכר, החוקים לרשויות פיתוח הנגב והגליל חוקקו ב-1992-1993.

שלום שמחון: זה נעשה מתוך מגמה של מי שהיה אז בממשלה לתת דגשים לגליל ולנגב, לפעמים הסמלים לא פחות חשובים מהתכנים.

שלום שמחון: השאלה אם אתה יודע למנף נכון את הסמלים כדי להכניס יותר תוכן במסגרות הקיימות.

שלום שמחון: הכוונה של מי שהוביל אז את החוקים האלה, היתה שיהיה הרבה יותר תוכן והרבה יותר משאבים, שיהיה אפשר לאגם בתוך הרשויות האלה.

שלום שמחון: לא היתה כוונה לרשויות האלה להחליף את משרדי הממשלה, אלא רק למנף את הפעילויות שלהם ולעסוק בתחומים שמטבע הדברים הרשויות המקומיות באופן נפרד לא יכולות ולא צריכות לעשות.

שלום שמחון: אני מניח שלעניין הזה יש כיוונים נוספים.

שלום שמחון: למרות שהצעת שלא נגלוש לפוליטיקה, אהרון דומב, אגיד משהו פוליטי שאני מכיר אותו מקרוב כי לא מזמן הייתי בממשלה – לפעמים כאשר רואים סכנה בקיומה של רשות, עדיף לחסל אותה כדי שהיא לא תמנף שום דבר ולא תוביל את העניין הפוליטי כך שהמקום שאותו היא מייצגת יקבל יותר משאבים.

שלום שמחון: זאת הסכנה הגדולה.

שלום שמחון: יש פה ניסיון להזיז הצידה את הרשויות האלה כי הם מבלבלים את המוח, הם עוד עשויים בסופו של דבר לארגן את כל ראשי הרשויות בגליל ובנגב וליצור לובי חזק על מקבלי ההחלטות כדי שיוקצו לשם יותר משאבים.

שלום שמחון: במקרה נפלנו לתוך ועדה שהיא משותפת ומורכבת, אבל לא תיאמתי פה עם אף אחד לפני כן.

שלום שמחון: חוץ מאשר לדבר עם יושב ראש ועדת הכספים, לא דיברתי עם אף אחד מהחברים כאן.

שלום שמחון: במקרה יצא שהחתך פה הוא כזה שהכיוונים הם די ברורים לו, גם אם הוא לא מבטא אותם באופן חופשי.

שלום שמחון: לכן נראה לי פה משהו מאוד מוזר בניסיון הזה, לא במקרה אמרתי מה שאמרתי לחברת הכנסת מלי פולישוק ולחבר הכנסת ליבוביץ – נראה לי שיש פה הסתתרות של כיוונים פוליטיים אחרים ממה שמתוכנן באמת.

שלום שמחון: לפי דעתי, זה אפילו יותר מתוחכם ממה שהאוצר היה רוצה שיהיה.

שלום שמחון: לכן אמרתי מה שאמרתי, אבל אני לא יכול להגיד שאני בוחן כליות ולב.

מל פולישוק-בלוך: ניקח את דבריך בתשומת לב יתרה.

אלי אפללו: שמעתי פה דיון נוקב ודעות פוליטיות כאלה ואחרות וכל מיני אמירות שלדעתי הן חסרות כל משמעות, כי הן רק סיסמאות.

אלי אפללו: בואו נדבר לגופו של עניין, רבותיי, בלי קשר לסיסמאות פוליטיות כי אנחנו מדברים על דבר חשוב – הגליל והנגב – שלכולנו פה זה חשוב, רק צריכים להיות סדרי עדיפויות.

אלי אפללו: בואו לא נשכח שמי שהקים את שני הגופים האלה זה אריק שרון שראה החשיבות של העניין.

אלי אפללו: אני בעצמי מוניתי לרשות פיתוח הגליל כחבר על-ידי אריק שרון וראיתי את ההתחלה, את סדרי העדיפויות שנתנו.

אלי אפללו: לא נשכח - האלוף יצחק בריק, שפועל נמרצות לטובת המטרות האלה - שאריק שרון עמד בראש השדולה הזאת עד לפני שלושה חודשים.

יצחק בריק: הוא עשה עבודה מצוינת.

יצחק וקנין: אתה רוצה להגיד שאריק לא רואה את זה?

אלי אפללו: אריק שרון עמד בראש השדולה הזאת, הוא פעל ועשה ואני מקווה שיעשה עוד הרבה מאוד.

אלי אפללו: כי אם נסתכל לאורך כל התקופות על מה שעשה אריק, אם אנחנו מסתכלים על המצפים, רואים את התפיסה שלו ואפשר רק להעריך את מה שהוא עשה.

אלי אפללו: יש לנו רק בעיה אחת – השינוי ששר האוצר החליט לעשות בתקציב הזה הוא שינוי סדרי העדיפויות.

אלי אפללו: מדובר על צמצום משרדים בלי להסתכל על הדבר המהותי של סדרי עדיפויות מה טוב לגליל ולנגב, אלא רק להסתכל על המספרים.

אלי אפללו: סגירת המחוזות תביא מכה לאזורים האלה.

אלי אפללו: אם שר האוצר רוצה להשאיר את פיתוח הגליל והנגב בתקציב של מיליון וחצי שקל, אין לו זכות קיום.

אלי אפללו: אני אומר לכם פה, רבותיי, זה לא ימצא חן בעיניכם, ותאמינו לי שאני עושה כל המלחמות בשביל לא לפגוע בגליל ובנגב, זה עומד לנגד עיניי.

אלי אפללו: פקיד האוצר, עם כל הכבוד, מדבר פה על כפל תפקידים.

אלי אפללו: המטרה לא היתה כפל תפקידים.

אלי אפללו: המטרה של רשויות הפיתוח, לשם כך הן קמו, היתה לעודד דרכן את הצמיחה של הגליל והנגב ולהעביר דרכן תקציבים.

אלי אפללו: בהתחלת הדרך זה פעל.

אלי אפללו: שאלתי את שר האוצר: למה לסגור מחוזות?

אלי אפללו: בכל הנושאים כל המשרדים הממשלתיים רוצים לסגור אותם.

שלום שמחון: מעבירים את כל המחוזות מהמרכז לגליל ולנגב.

אלי אפללו: בדיוק ההיפך.

אלי אפללו: אמרתי לו: בוא תעביר גם התושבים למרכז הארץ וגמרנו, לא יהיה נגב ולא יהיה גליל.

יצחק וקנין: נראה לי שזה יותר פשוט.

אלי אפללו: השאלה אם ההסתכלות היא רק בנושא תקציבי, או בנושא של התיישבות בגליל ובנגב.

אלי אפללו: אם הכל נעשה דרך חור התקציב, בסוף יהיה חור, לא יהיה מעבר לזה.

אלי אפללו: לגופו של עניין, אני לא חושב שהדיון הוא אם הרשויות יישארו או לא יישארו, כי לדעתי בסופו של דבר זה לא יעבור בקלות.

אלי אפללו: גם חברת הכנסת רוחמה אברהם אמרה שזה לא יבוטל.

אלי אפללו: אבל מה יעשו החברים עם מיליון וחצי שקל?

אלי אפללו: כלום.

אלי אפללו: זה באמת סתם דבר שאין לו שום משמעות.

יעקב מרגי: הם עשו.

אלי אפללו: בלי שהאוצר יקצה כסף לטובת סדרי עדיפויות צודקות, אין הצדקה לתקציב הזה.

אלי אפללו: אמר פה מנכ"ל משרד התיירות דבר צודק, שצריך לראות איך עושים שיתוף פעולה בין המשרדים.

אלי אפללו: אני אומר לכם כחבר כנסת של הגליל, שלא ראיתי שום דבר שבאו לשתף פעולה אתי.

אלי אפללו: אני לא רואה פעילות כזאת של פיתוח הגליל.

שלום שמחון: בואו נעזור להם – אנחנו פה שלושה חברי כנסת מהגליל, יצחק וקנין, אתה ואני – בשביל זה הקמנו הלובי ואתה בראשו.

אלי לוי: זה עובד הפוך.

אלי לוי: יש חבר כנסת מהנגב שלא משתף פעולה עם הרשות.

יעקב מרגי: מי זה?

אלי אפללו: אני חושב שהשלוחות האלה צריכות להמשיך להתקיים, וצריכים לעודד אותן לעוד שיתוף פעולה.

אלי אפללו: יחד עם זה, לא מוצא חן בעיניי כשאני שומע שיש שם מינויים פוליטיים, מקורבים, אנשים שלא באים באופן מקצועי.

אלי אפללו: צר לי שזה כך ולא פועלים בצורה מקצועית גרידא.

אלי לוי: בסך-הכל שלושה עובדים יש ברשות.

שלום שמחון: תסלח לי, אתה מפריע לי כל הזמן.

לאה ורון: אנחנו נוציא אותך, תשב בשקט, סלח לי.

שלום שמחון: חבר הכנסת אפללו, אני מבקש להגיד שלושה דברים.

שלום שמחון: אחד, אתה גם חבר בוועדת הכספים, פה חייבת להיות פעולה משולבת של ועדת הכלכלה וועדת הכספים - -

דוד טל: נגד המינויים הפוליטיים, זה לא יעלה על הדעת.

אלי אפללו: גם זה.

שלום שמחון: אנחנו חייבים לשתף פעולה במשולב.

שלום שמחון: כדי שנשתף פעולה, ועדת הכספים צריכה להחזיר את אותם כספים שהורדו.

שלום שמחון: אתן דוגמא שכבר נתתי – חבר הכנסת וקנין ואנוכי היינו חברי כנסת צעירים בוועדת הכספים כשביבי נתניהו היה ראש הממשלה.

שלום שמחון: ניהלנו משא ומתן על אחד הסעיפים התקציביים של החקלאות והאוצר לא הסכים, זה היה בסך הכל 5 מיליון שקלים.

שלום שמחון: אמרנו: בואו נגמור על 4 מיליון.

שלום שמחון: הלך חבר הכנסת וקנין למי שהיה אז יושב ראש התנועה, אריה דרעי, ובסופו של דבר החזרנו לתקציב 10 מיליון.

שלום שמחון: אני אומר - ודיברתי על כך גם עם יושב ראש ועדת הכספים - שהטכניקה מצויה בידי ועדת הכספים והיא יכולה להחזיר יותר.

שלום שמחון: אני גם חושב שאתם צריכים להחזיר יותר לתקציב הזה כדי שהוא יהיה מנוף.

שלום שמחון: אני הולך פה לדוגמא השנייה, האוצר קודם מרגיל אותך לחיות בלי ואחרי כן הוא אומר: הוא כבר התרגל, אני יכול להוריד את זה לגמרי.

שלום שמחון: כך הוא עשה עם החקלאים והמים.

שלום שמחון: קודם הוא הרגיל אותנו לא לצרוך מים, עכשיו הוא אומר: הם בכלל לא צריכים מים, הם יכולים לא לגדל וגמרנו.

שלום שמחון: אל תיתנו לנו ללכת למקום הזה, זה נראה לי מיותר.

אורית נוקד: ראשית, הנושא הזה הוא חוצה מפלגות, כולכם יכולים לשמוע – אף אחד לא דיבר עם השני וכולנו אומרים דברים דומים, דברים שכל ממשלות ישראל לדורותיהן אמרו, שחיזוק ההתיישבות בנגב ובגליל זה יעד לאומי.

אורית נוקד: לדאבוני הממשלה הזאת, כבר מהתוכנית הכלכלית פרק א' בשנת 2003, גרמה לפגיעות קשות מאוד בכל האוכלוסייה הזאת.

יצחק וקנין: למה?

יצחק וקנין: יש צמיחה.

אורית נוקד: אמר שאול צמח שמר טרנר יוכל לספר על ההטבות והעזרה שהוא מקבל מהאוצר.

אורית נוקד: אני אשאל את טרנר אם הוא לא הגיש במקרה בג"ץ כנגד ביטול הטבות המס.

אורית נוקד: יש כאן אוסף של פגיעות בנגב ובגליל, וזה הנושא המהותי, אם זה ביטול הקלות המס, ביטול מענקי הדיור, הנושא שהתקבל בממשלה ב-15 בספטמבר, לא אשאל באיזה שעה, בדבר העלאת מחירי הקרקע הן למגורים והן לתעשייה.

אורית נוקד: אני חושבת שאלה דברים מאוד חמורים ואסור לעבור עליהם לסדר היום.

אורית נוקד: מאוד אשמח אם החברים מהקואליציה שנמצאים כאן יתגייסו על מנת לשנות את המצב.

אורית נוקד: לגבי הרשות, מבחינה תקציבית מדובר פה בסכום שולי וזניח, אבל אני חושבת שחשוב מאוד שיתקיימו הגופים האלה כי יש להם ראייה כוללת והם יכולים לייצג את כל התושבים בצורה הטובה ביותר.

אורית נוקד: יש לי קשר רציף ושוטף עם שמוליק ריפמן, ואני חושבת שמאוד חשובה האינפורמציה הזאת; כמו שהוא פונה אליי הוא בוודאי פונה לאחרים.

אורית נוקד: נדמה לי – וכאן אולי חברתי מלי פולישוק לא תאהב מה שאני אומרת, ואני אומרת דבר שהוא לא פוליטי - נראה לי שהמקום הנכון שתחתיו יהיו הרשויות האלה זה דווקא משרד ראש הממשלה ולא משרד התשתיות, כי שם באמת מתבצעת הראייה - -

יצחק וקנין: למה?

יצחק וקנין: תעבירו את זה לאולמרט.

יצחק וקנין: כל הזמן הוא בטיסות.

אורית נוקד: - - כי שם בעצם מתבצעת הראייה המערכתית הכוללת.

מל פולישוק-בלוך: צריכה להתבצע.

אורית נוקד: צריכה להתבצע.

אורית נוקד: כמובן שאני אשמח מאוד אם היום תתקיים הצבעה ויצביעו, לא משנה מה יהיה התוקף שלה מבחינה משפטית.

שלום שמחון: תפסיקו עם ההצבעה, זה מלכודת ההצבעה.

אורית נוקד: להצבעה יהיה תוקף בהיבט של המסר והאמירה המשותפת של כולם.

אורית נוקד: דבר שני, אני באמת חושבת שצריך לקיים דיון משמעותי נפרד בנושא של הנגב והגליל ודיון הזה להזמין את כל שרי הממשלה הרלוונטיים.

אורית נוקד: אם אתה לא תעשה את זה, אדוני היושב ראש, אני אעשה את זה עם השדולה שלי.

אורית נוקד: אני חושבת שהנושא הוא מאוד חשוב.

שלום שמחון: אני לא צריך שום דבר כדי שהחוק הזה לא יעבור, אני פשוט לא אקיים עליו דיון עד אחרי ההצבעה על התקציב ובזה נגמר העניין.

שלום שמחון: אני לא צריך את ההצבעה הזאת, היא לא רלוונטית.

שלום שמחון: את כל האנרגיה שלנו אנחנו עכשיו מוציאים על ההצבעה, היא מיותרת.

שלום שמחון: מה שחשוב הוא שנוציא את האנרגיה על מה שהצעתי קודם לחברת הכנסת פולישוק.

אורית נוקד: אני מקבלת את מה שהצעת, אבל במקביל לא יזיק אם תהיה גם התייחסות של חברי הוועדה המשותפת לוועדת הכספים וועדת הכלכלה.

שלום שמחון: ראש עיריית באר שבע, בבקשה.

יעקב טרנר: אני רוצה לפתוח במילה טובה לאוצר, מה שנשמע לא פופולרי – בנושא ההפרטה של התחבורה הציבורית, שזה סיפור קשה, אנחנו נעזרים בהרבה מאוד רצון טוב והבנה של האוצר את הבעיות שלנו.

יעקב טרנר: אבל מוכרח לחזור לעניין עצמו - גם כך קשה לנו מאוד מאוד, ואני מציע להסתכל על מה שקרה בבחירות המוניציפליות האחרונות, איזו מכה חטפו הרבה מאוד ראשי הרשויות, ואל תנתקו את זה מהמצב הכלכלי.

יעקב טרנר: זה לא שפתאום לא בחרו בכל הסמרטוטים והביאו גאונים, יש כאן מסר שאי אפשר שלא יחלחל כשמסתכלים על מה שקרה בדרום, כמעט אף אחד לא עבר שם בשלום.

יעקב טרנר: קשה לנו מאוד, חותכים בנו בכל מקום אפשרי, ותקופה קשה עוד לפנינו, 2004 לדעתי הולכת להיות תקופה מאוד קשה.

יעקב טרנר: לנו, לבאר שבע, עיר גדולה בישראל, חותכים במענקים, חותכים בתקציבים, מושכים לנו את השטיח מתחת לרגליים.

יעקב טרנר: אנחנו עושים מאמצים עצומים לטפל בגירעונות, פעם ראשונה בהיסטוריה של עיר בישראל אנחנו הולכים לקבוע ב-2004תקציב נומינלי נמוך יותר מהתקציב הנומינלי של 2003.

יעקב טרנר: לדעתי אין דבר כזה ולא היה דבר כזה, כי אנחנו מחפשים כל דרך להתייעל.

אורית נוקד: גם תקציב המדינה זה כך.

אורית נוקד: אין אינפלציה השנה.

יעקב מרגי: בלי סעיפי רזרבה.

יעקב טרנר: בלי רזרבה אנחנו יורדים ב-50 מיליון - מ-825 מיליון ל-780 מיליון.

יעקב טרנר: זה הולך להיות התקציב של עיריית באר שבע, אנחנו הולכים לשלם בכאב רב מאוד בנושא של חינוך, בנושא של רווחה, בנושא תרבות ומה לא.

יעקב טרנר: על גבול סגירת תיאטרון הסינפונייטה שלנו.

יעקב טרנר: אין דבר כזה בשום מקום.

מל פולישוק-בלוך: גם בירושלים.

יעקב טרנר: חוק ההסדרים שמחכה לנו - אתמול בלילה היתה ישיבה של 15 ראשי רשויות עם מנכ"ל משרד הפנים החדש, שמענו על הנחתות קשות מאוד שהולכות ליפול על ראשי הערים.

יעקב טרנר: הופכים אותנו לילדים קטנים חסרי סמכויות, אני לא רוצה להגיד ילדים מפגרים; הופכים אותנו לילדים חסרי סמכויות, עם מה שמחכה לנו זו תהיה כמעט בושה להיות ראש עיר בישראל.

יעקב טרנר: ובתוך כל המהומה הגדולה הזאת - -

שלום שמחון: אז למה כל כך הרבה רצו להתמודד עכשיו?

יעקב מרגי: בגלל האבטלה.

2183: אתה רואה את ראש עיריית ערד.

2183: לפני יומיים ראיתי אותו מחייך, החיוך כבר נמחק לו.

2183: עברו רק יומיים וכבר נמחק לו החיוך.

יעקב טרנר: שבעה אנשים התמודדו על ראשות עיריית באר שבע, אמרתי להם שהם עשו רק טעות אחת, הם לא באו לשאול אותי לפני שהתמודדו.

מל פולישוק-בלוך: גם אתה התמודדת.

יעקב טרנר: נכון, כמו שאמרו כבר: אתה עולה על הרכבת הזאת שאתה לא יורד ממנה.

מל פולישוק-בלוך: אבל יש לך פתרון מצוין - שר הפנים ינהל את העניינים, ולכם יהיה הכבוד.

מל פולישוק-בלוך: מה רע?

יצחק וקנין: אם הוא ימשיך לנהל אותם, לא יישארו רשויות.

יעקב טרנר: כבוד יש לנו גם ככה.

2183: השלטון המרכזי שמדבר פה זה השלטון הכי בלתי יציב.

יעקב טרנר: דבר אחרון שאני רוצה לומר - נותרו כמה נקודות אור קטנות, ואחת מנקודות האור זו הרשות.

יעקב טרנר: אל תיקחו לנו את כבשת הרש, זו אחת מכבשות הרש הקטנות.

יעקב טרנר: גם ככה אנחנו הולכים לחטוף "בומבה", שהדיון הזה כאן מתגמד לעומת מה שמחכה לנו בדברים אחרים.

יעקב טרנר: עזבו את העניין של הרשות, זה נותן לנו הרגשה טובה, זה נותן לנו הרגשה שיש מי שדרכו אפשר לטפל בדברים.

יעקב טרנר: להגיד לכם שזה אידיאלי עם ה-1.5 מיליון, זה לא אידיאלי, זה רחוק מאוד.

יעקב טרנר: צודק חבר הכנסת אפללו שהיה צריך לעבות את זה בהזדמנות זאת, אבל אל תיקחו את המעט.

אבשלום וילן: יש לי תחושה ממה שאמר יעקב טרנר, שאנחנו מפעילים פה את כל הארמיות וכל חיל האוויר על איזה זבוב של 3 מיליון שקלים.

אבשלום וילן: עז זה לא ביטוי נכון, הכניסו כבשת רש כדי שיוציאו אותה ושר האוצר יוכל להגיד: תראו, אני למען הגליל והנגב.

אבשלום וילן: אני עכשיו לא רוצה לעסוק בהרבה פוליטיקה, רק קצת - -

יצחק וקנין: אין פה כבש, חבר הכנסת אפללו, אני ואתה יודעים שהוציאו ויגידו: החזרנו לכם את הרשות לפיתוח הגליל והנגב.

אבשלום וילן: חבר הכנסת אפללו, הזכרת שחס וחלילה ברשות, עם 3 מיליון שקל, יש גם מינויים פוליטיים.

אבשלום וילן: יש ראיתי בעיני רוחי יגואר, עמרי ושר האוצר מסביר עוד פעם שאיזה מישהו שם, חבר מרכז שעמרי - -

אלי אפללו: אתה לא מדבר פוליטיקה.

שלום שמחון: את דרכו הציבורית התחיל חבר הכנסת אפללו ברשות לפיתוח הגליל, הוא אמר את זה.

אבשלום וילן: 3 מיליון שקל, עוד 5 חברי מרכז נוריד, הם מחלקים בין המחנות, הכל בסדר.

אבשלום וילן: עכשיו בואו נדבר על דברים רציניים.

אבשלום וילן: מה שאורית נוקד אמרה וגם יצחק בריק רמז, תקראו פה את החוברות, הפגיעה הזאת היא רק חלק.

אבשלום וילן: הפגיעה בגליל ובנגב היא רב-תחומית בשורה שלמה של נושאים.

אבשלום וילן: גם המדען הראשי, גם המענקים להשקעת הון, זאת מכה הרבה יותר קשה.

אבשלום וילן: כשלוקחים את כל המכלול, אני מודה שאני לא מצליח להיכנס לראש של האוצר במובן הענייני.

אבשלום וילן: זה שהם צריכים לקצץ ואין להם ברירה והחרב נפלה, את זה אני מבין.

אבשלום וילן: אבל אני לא מבין למה לוקחים דווקא את הדברים הטובים שמביאים כסף, שמביאים פיתוח.

אבשלום וילן: הרי אין בעיה, לפני שבוע שר האוצר הכריז בוועדת הכספים שהמיתון נגמר.

אבשלום וילן: אז אמר.

אבשלום וילן: נגיד פה שהמיתון נגמר, אז הוא ייגמר?

שלום שמחון: נגמר ביום רביעי, התחיל ביום שישי.

אבשלום וילן: נגיד שיש צמיחה, תתחיל צמיחה?

אבשלום וילן: צריך לנקוט בצעדים שייצרו את הצמיחה.

אבשלום וילן: אני רואה את המדען הראשי, היינו לפני שבוע, ועדת הכספים, בסיור במשרד המסחר והתעשייה, היינו בחממות הטכנולוגיות בירושלים, וכולם הסבירו שם למה זה חשוב, למה זה צריך לתמוך, גם את החממות קיצצו.

אבשלום וילן: שאלנו אלו פרוייקטים יצאו מהחממות האלה, הם אמרו שיצא קומפיוג'ן.

אבשלום וילן: במקרה יומיים אחרי כן ישבתי עם הבעלים של קומפיוג'ן, למען גילוי נאות הוא קרוב משפחתי, יהודי אמריקאי.

אבשלום וילן: שאלתי אותו: מה דעתך על המדען הראשי?

אבשלום וילן: הוא אמר לי: "אני הרי קפיטליסט, אם יש לישראל פטנט חכם במובן הכלכלי, זה המדען הראשי.

אבשלום וילן: לא נתקלתי בזה בשום מקום בעולם, זה פטנט שהוא טוב גם למדינה, גם ליזמים.

אבשלום וילן: צריך לבדוק אותו במבחן התוצאה".

אבשלום וילן: פה יש פתרון שעובד, למה אתם חותכים פה?

אבשלום וילן: איזה היגיון כלכלי יש בכך.

אבשלום וילן: מישהו חשב, שר האוצר נתן עוד 200 מיליון, נעשה הרב הרעש וצעקות, יתנו עוד 200 מיליון.

אבשלום וילן: אבל אתה רואה שהראש בכלל לא עובד בכיווני צמיחה ולא בכיוון שההיגיון הכלכלי הוא לצידו.

אבשלום וילן: אתה רואה שזו זה מין מניפה.

אבשלום וילן: אני רוצה להגיד משהו לסיום, ופה כן אהיה פוליטי – אומר מבקר המדינה שבמשך שלושים שנה כל ממשלות ישראל לא נותנות את העדיפות הראויה לנגב והגליל, והמחירים ברורים.

אבשלום וילן: במקרה אתמול הייתי כמה שעות בסיור ביהודה ושומרון, ושם אני רואה בלי תקציבים, עם חטיבה להתיישבות, בלי זה, בונים-בונים-בונים.

אבשלום וילן: מר דומב יסכים אתי, עכשיו לא כמנכ"ל משרד התיירות, שלא לך ולא לחבריך אין הכספים הראויים שאתם יכולים פתאום לעשות כבישי אספלט של 5-10 קילומטרים על חשבונכם.

אבשלום וילן: מישהו משלם שם ומישהו מקים בניינים חדשים.

שלום שמחון: גם לו יש דוד מאמריקה.

אבשלום וילן: לפי דעתי הדוד יושב פה בגבעת רם, ומשם יוצאים הצ'קים.

אבשלום וילן: לכן לפי דעתי לא יעזור שום דבר.

אבשלום וילן: שאל אותי פה מישהו: איך ועדת הכספים אישרה שוב לפני שבועיים 130 מיליון שקל ליהדוה שומרון, בעוד שלנגב ולגליל חותכים ב-3 מיליון.

אבשלום וילן: התשובה היא אחת: סדר עדיפויות.

אבשלום וילן: שינוי, תעשו משהו.

מל פולישוק-בלוך: שלא יגידו שאין כסף, קיצצו לחממות טכנולוגיות, בשבוע שעבר היתה לנו ישיבה על זה.

מל פולישוק-בלוך: קיצצו לחממות טכנולוגיות, גם בגליל וגם בנגב, 50 מיליון שקל.

מל פולישוק-בלוך: רוב החממות הן בפריפריה.

שמואל ריפמן: 15 מתוך 27.

אורית נוקד: העלויות שם יותר יקרות.

מל פולישוק-בלוך: מתוך 130 מיליון קיצצו 50 מיליון.

מל פולישוק-בלוך: 100 מיליון שקל משרד התמ"ת, אדון אולמרט, מעביר להעברת קוקה קולה לאשקלון.

מל פולישוק-בלוך: תגידו לי איפה ההיגיון.

מל פולישוק-בלוך: אומרים שאין כסף ומעבירים 100 מיליון.

מל פולישוק-בלוך: ב-100 מיליון היה אפשר לעשות הרבה מאוד מקומות עבודה בגליל ובנגב דרך חממות טכנולוגיות.

אבשלום וילן: אני תושב האזור, אני שותק.

שלום שמחון: מר בני שריג, מנהל הרשות לפיתוח הגליל, בבקשה.

בני שריג: נשאלה פה שאלה חשובה על-ידי נציג האוצר, ואני חושב שהיא ראויה לתשובה, בנושא הכפילויות.

בני שריג: האם הרשויות גם בנגב וגם בגליל הן כפילויות למשרדי הממשלה או שיש להן פונקציה משל עצמן ויש להן ייחודיות?

שלום שמחון: אמנם שאול צמח נמצא כאן, והוא נחמד ומחייך, אבל אני מציע שלא נשים את הדגש על פקידי האוצר.

שלום שמחון: הם שאלו את השרים לפני כן ומישהו החליט בשבילם.

שלום שמחון: אמרו להם "תבחרו כך או כך" והם וקיבלו החלטה.

שלום שמחון: אז שלא ניתמם בעניין הזה, אנחנו הרי יודעים איפה הדברים עומדים.

שלום שמחון: האם אמרו: אנחנו מחליטים כך כדי שנגיע לוועדת הכלכלה ויורידו את זה.

שלום שמחון: אז הם לא אשמים.

בני שריג: אמרתי שנשאלה שאלה חשובה, וחשוב שהפורום יבין את החשיבות הפונקציונלית של הרשויות האלה.

בני שריג: כתבתי במסמך שמונח לפניכם שהרשויות הן הגוף העיקרי שיש לו ראייה מרחבית באזור שלו.

בני שריג: אני יכול להגיד בפה מלא שהם הגוף הממשלתי היחיד שרואה ראייה מרחבית; אנחנו עובדים בשיתוף פעולה עם יצחק בריק ופורום ראשי הרשויות, אבל מבחינת הממשלה זה הגוף הממשלתי היחיד שיש לו ראייה מרחבית.

בני שריג: היום הכלי הכי חשוב שיש מבחינת פיתוח הגליל והנגב זאת החוברת שלפניכם, זאת חוברת תוכניות העבודה של משרדי הממשלה השונים, שהיא פונקציה של החלטות שהתקבלו בוועדת השרים לפיתוח הנגב והגליל.

בני שריג: מה שעמד, לפחות מבחינת הגליל, כמצע לאותן החלטות היתה עבודה שנעשתה ברשות לפיתוח הגליל, תוכנית מקיפה לפיתוח הגליל.

בני שריג: קל לי להציג אותה כי היא נעשתה קודם לתקופתי.

שלום שמחון: אתה המנכ"ל או היושב-ראש?

בני שריג: אני מנהל בפועל מזה 11 חודש.

2183: היושב-ראש לא נבחר עוד פעם.

שלום שמחון: מי מינה אותך?

עמית בן-צבי: הוא לא חבר מרכז הליכוד.

מל פולישוק-בלוך: בגלל זה הוא רק בפועל.

בני שריג: חברים יקרים, יש רק אחד שיודע את השיוך הפוליטי שלי וזה הפרגוד שאיתו אני נפגש כל ארבע שנים.

בני שריג: הרשות לפיתוח הגליל היתה הגוף שיזם תוכנית פיתוח רב-תחומית שהפכה בסופו של דבר להחלטות ממשלה.

שלום שמחון: לרשות שלך אין לא יושב-ראש ולא מנכ"ל?

עמית בן-צבי: יש.

עמית בן-צבי: אני יושב-ראש המינהלה.

עמית בן-צבי: עד לפני שבוע עודד המאירי, ראש עיריית צפת, היה יושב-ראש הרשות.

עמית בן-צבי: לאחר שנחליט שהרשות תמשיך לפעול, השר מן הסתם ימנה יושב-ראש רשות.

עמית בן-צבי: כרגע בני שריג הוא המנכ"ל בפועל.

שלום שמחון: אתה תהיה היושב-ראש?

עמית בן-צבי: לא, אני יושב ראש מינהלה, ראש מועצה מקומית מנחמיה.

עמית בן-צבי: מכיוון שבני שריג הוא לא איש פוליטי והוא במינוי מקצועי, הוא עדיין לא קיבל את המינוי בחתימה, אבל הוא מינוי מקצועי לחלוטין.

בני שריג: ובכן, הנושא הראשון הוא הייזום של תוכניות.

בני שריג: הנושא השני הוא הפוטנציאל ותיאום פעולה בין משרדים.

בני שריג: אין ספק שלכל משרד יש התפקיד שלו, אבל הרבה פעמים גלום פוטנציאל בממשקים שבין המשרדים השונים, בדרך כלל כל אחד מהמשרדים לא בדיוק רואה את זה.

בני שריג: אתן לך דוגמא לעניין הזה - יש החלטת ממשלה על הקמת מפעל עוגן בגליל, זאת החלטה ריקה, אין לה תכנים, אבל אנחנו עכשיו רוצים ביוזמתנו ללכד מספר פעילויות שנעשות כל אחת בנפרד באזור הגליל המזרחי.

בני שריג: בצח"ר החליט משרד התחבורה לשדרג שדה התעופה, משרד התמ"ת מטפל באזור התעשייתי ויש גם החלטה להעביר מחנות צה"ל לגליל.

בני שריג: כל אחד מהגופים האלה מטפל באופן נפרד, הרשות לפיתוח הגליל שמעורבת בכל אחת מהדברים האלה רואה את התמונה הכוללת ואת הפוטנציאל לחיבור ביניהם.

בני שריג: נושא שהזכיר מנכ"ל משרד התיירות - בתחום מסוים פעולה מרחבית.

בני שריג: העמותות שהוזכרו פה, היום כל אחת עובדת בנפרד והרבה ערך נופל בין הכיסאות, כי את סוכן המכירות במינכן לא מעניינת רק עמותת התיירות בגליל המערבי.

שלום שמחון: זה ברור.

בני שריג: נושא נוסף – כשכבר מחליטים החלטות, יש במדינה הזאת תהליך סטטוטורי.

בני שריג: לפעמים התהליכים הסטטוטוריים אורכים הרבה זמן ונתקלים בהמון משוכות; לא פעם ולא פעמיים - רואים את זה עכשיו בתחום ההתיישבות - אנחנו מתערבים ועוזרים לעניין הזה להתקדם.

שלום שמחון: חבר הכנסת אפללו אמר שאתה תהיה מינוי מקצועי אם זה יהיה במשרד התמ"ת, ואתה תהיה מינוי פוליטי אם זה יישאר במשרד התשתיות.

אלי אפללו: אדוני היושב ראש, תקן את זה לפרוטוקול.

אלי אפללו: מה שאומר חבר הכנסת שלום שמחון, הוא אומר על דעת עצמו, לפעמים יש לו בעיה של שמיעה.

אלי אפללו: יש לו הבנה מצוינת רק אם זה קשור למפלגת העבודה, לדברים אחרים לא.

בני שריג: הרשות היא הגוף היחיד שיש לה מנדט בחוק לגייס כספים ולרכז כספים גם מגורמים חיצוניים.

בני שריג: אין לאף משרד ממשלתי את היכולת הזאת.

שלום שמחון: אני מבקשת מהיועצת המשפטית לחוות את דעתה מבחינת ההמשך.

שלום שמחון: אני גם רוצה לשתף את חברי הכנסת בכיוונים, מכיוון שהתמונה המצטיירת פה היא ברורה.

שלום שמחון: שאול צמח, אם אתה אומר שאתם רוצים לחשוב על זה, זה בסדר.

שלום שמחון: אני אומר את זה בעדינות, כיוון שיש לי הצעת סיכום שאני מניח שהיא תהיה טובה מאשר לשלוח אותך לחשוב.

שלום שמחון: אני רוצה להציע כך.

שלום שמחון: אחד, הוועדה המשותפת מציעה לאוצר לחשוב על העניין ואולי למשוך את זה באופן עצמאי.

שלום שמחון: שניים, אנחנו פונים ליושב-ראש ועדת הכספים ומבקשים ממנו להוסיף לסעיף המדובר 10 מיליון שקל כדי שנוכל להיות שלמים עם ביטול הצעת הממשלה.

שלום שמחון: הוא חושב על זה ברמה של הסתייגות בתוך הוועדה בתוספת לספר – כבר היו דברים מעולם, אתם צריכים לחשוב ולהגיד לנו מה אתם רוצים.

שלום שמחון: עניין השלישי שאני מציע, שאנחנו נקים צוות בראשותה של חברת הכנסת מלי פולישוק-בלוך, שישתתפו בו החברים מהגליל והנגב, שילביש חליפה אחרת את הצעת החוק הזאת.

יצחק וקנין: אני מוכן לתפור את הכפתורים.

שלום שמחון: מובן שיכול להצטרף לצוות הזה כל חבר כנסת, והצוות ילביש את העניין הזה חליפה אחרת שתכניס יותר תוכן לחוקים לרשויות לפיתוח הגליל והנגב, כמובן בשיתוף עם משרד התשתיות והמשרדים האחרים.

שלום שמחון: בינתיים תחשבי על זה, חברת הכנסת פולישוק, רק הצעתי, אני אחזור על הדברים בסיום הישיבה.

2183: אחת הבעיות המרכזיות שלנו פה היא חוסר היציבות, ואי אפשר לעבוד כך.

2183: כל שנה אתה נלחם מחדש, כל שנה בחוק ההסדרים - ההמצאה הזאת שאנחנו מכירים אותה - מכניסים את כל העיזים, את כל מה שלא מצליחים, את כל הרעיונות הכי גדולים והכי חכמים, וכל שנה אתה מוצא את עצמך נאבק להחזיר 50% מתוך ה-100% שלקחו לך, וכל הזמן זה חוזר על עצמו.

2183: אי אפשר לעבוד בצורה הזאת של חוסר היציבות, משקיעים לא באים כי משקיע מתחיל את המהלך ולוקח לו שנה להחליט על מהלך, ותוך כדי השנה התנאים וכללי המשחק משתנים והוא משתגע ואומר: במדינה כזאת אי אפשר לעבוד, והולך.

2183: נמצא פה אשר גרינבאום, יש פה אנשים שעוסקים בתעשייה ומבינים את העניין הזה, אי אפשר לעבוד בצורה כזאת.

2183: צריך להחליט פעם אחת שיש דברים שהם המעט שבמעט ואותם לא מזיזים.

2183: למשל, ברשות לפיתוח הנגב, חוץ מ-2.5 משרות של עובדים, כולם עובדים בהתנדבות.

2183: שמוליק ריפמן עובד שם כל הזמן בהתנדבות, אני בהתנדבות, כל השאר עובדים בהתנדבות, אני לא מקבלים שכר על זה, אנחנו עוסקים בעבודה אחרת.

2183: המינוף שאנחנו מצליחים לעשות מהמיליון וחצי שקל הוא בלתי יתואר.

2183: תבינו, כל משרד ממשלה עוסק בתחום מסוים, אף אחד לא מחבר את הקצוות, אף אחד לא רואה את התמונה הכוללת.

2183: אנחנו מחברים את הקצוות, יש לנו יצחק בריק שכל שבוע-שבועיים דואג לנו לישיבה עם השר התורן ועם המנכ"ל התורן.

2183: בסבב קבוע של אחת לשבועיים אנחנו אצל מנכ"לים ושרים, באים עם התוכניות.

2183: אנחנו יושבים גם בוועדת השרים לענייני הנגב והגליל עם ראש הממשלה.

2183: כמעט כל ההחלטות האחרונות של ועדת השרים באו מהתוכניות שאנחנו הבאנו.

שלום שמחון: מי ראש ועדת השרים הזאת?

2183: עד עכשיו היה אריק שרון, כרגע אין מישהו אחר ואנחנו לוחצים עליו להישאר, כי כשהוא יושב-ראש הוועדה כל המנכ"לים יושבים בצורה מסודרת מסביב, אמנם השרים לא מגיעים אבל המנכ"לים ואנשי העניין מגיעים, התיקים מגיעים מסודרים, יש לו זיכרון מה הוחלט והוא בודק גם מה התבצע בינתיים.

2183: כל ההעברה של פח"ע 27 לנגב, כל ההעברה של צריפין לנגב, כל ההעברה של תע"ש לנגב, כל הפרוייקטים האחרונים והקמת היישובים הוחלטו בוועדת השרים עם תוכניות שאנחנו הבאנו לראש הממשלה.

2183: אלה דברים שנעשו עם הרשות לפיתוח הנגב.

2183: אם לא היינו באים עם התוכניות האלה מוכנות, הדברים לא היו מקבלים תנופה.

2183: לנו יש הראייה הכוללת, אנחנו מחברים את הקצוות.

2183: זה לא רק ה-3 מיליון שקלים.

2183: שנינו היינו בוועדת הכספים, זה אפס, זה אפילו לא זז ימינה או שמאלה, זה לא מועיל לאף אחד.

2183: הבעיה היא לא רק זה - פתאום החליטו שמעלים את מחירי הקרקעות בנגב ב-90%.

2183: זאת אומרת אם עד היום מכרו אפס קרקעות, עכשיו ימכרו אפס פלוס כפול שתיים, ממש הכנסה אדירה לאוצר.

2183: בקושי עד היום הצלחנו להביא אנשים, אז להכפיל את מחירי הקרקע?

2183: חוק עידוד השקעות הון, כל הזמן הורגים אותו, אני לא מצליח לדבר עם יזמים, כל הזמן זה משתנה ומשתנה.

2183: מפת העדיפות - הורידו אותה עכשיו מעל ירוחם, כי מירוחם עד הערבה ממילא אין אף יישוב אז שמו את העדיפות בשטח שאין בו אף יישוב.

2183: אפס, לא השתמשו בזה עד היום.

שלום שמחון: אולי כמו שנאמר על ידי ראש מועצת מנחמיה, אם היו מעמידים שני חברי ליכוד בראש המועצות האלה, הכל היה מסתדר.

2183: אני לא יודע מה היה אלי אפללו בנושא הגליל, אצלנו אלה אנשים סופר מקצועיים, אין להם שום צד פוליטי.

2183: אצלנו הרשות לפיתוח הנגב עובדת, וכל ההנהלה, אנשים מגיעים לכל הישיבות, מאיר סהר עושה עבודה מצוינת, הוא לא איש פוליטי ואין לו שום קשר לפוליטיקה, הוא עושה עבודה מקצועית נטו, אני אומר לכם באחריות.

2183: אני פחות מכיר את הגליל, אני אומר לך שאצלנו אין פוליטיקה, זה עובד מקצועית נטו, ואנשים מכל הקשת עובדים כי זה נוגע לנו.

2183: במקרה אנחנו מדברים פה על הרשות לפיתוח הנגב, יש כל שאר הדברים האחרים שהזכרתי שגם עליהם אנחנו צריכים להיאבק, כי הכסף מהאוצר זה לא צמיחה אלא צניחה נוראית.

2183: אם עד היום לא מכרת קרקעות, במשך שלוש שנים בפארק הכי אטרקטיבי במדינת ישראל, פארק התעשייה, לא מכרתי מגרש, עכשיו כשיכפילו את המחירים פי שניים אני אמכור כפול?

2183: איזו שטות זו.

2183: לכן ה-3 מיליון שקל זה אפילו לא טיפה בים, זה כלום.

שלום שמחון: כנראה שיש תיאוריה כלכלית שמישהו עומד לקבל עליה פרס נובל ואנחנו עוד לא יודעים.

2183: מה מפתיע אותי?

2183: בסך הכל ההחלטה היא של השר פריצקי, כי הוא במשרדו יכול להחליט שאת ה-3 מיליון שקל הוא משאיר, לוקח מסעיף אחר ומעביר.

2183: השר פריצקי היה אצלנו לא מזמן ואמר להיפך: את הרשות לפיתוח הנגב אני רוצה להרחיב, שתיקח על עצמה פרוייקטים במאות מיליונים מבחינת מינוף, ותפעיל אותם.

יצחק וקנין: רק הוא לא ידע מה מחליטים באוצר מאחוריו.

2183: עכשיו אני לא יודע.

2183: או שאנחנו שק החבטות, שנרוץ ויחזירו את ה-3 מיליון.

2183: אני אומר לכם באחריות - כאחד שעוסק בעשייה ואין גוף בנגב שאני לא שותף בו, אם זה הוועדה המחוזית, אם זה רשות הניקוז, אין גוף שאני לא עובד בו ועובד בהתנדבות - אני אומר לכם שה-3 מיליון שקל של הגליל והנגב ביחד, הערך הסגולי של הסכום הזה הוא עשרות גדולות של מיליונים ויכולת שלנו להחליט על העתיד שלנו, לכוון את הממשלה מה שאנחנו חושבים שטוב לנו.

2183: חייבים להשאיר את זה.

שלום שמחון: אני מבין שבנושא מחירי הקרקע יש אמנם החלטת ממשלה, אבל מינהל מקרקעי ישראל עוד לא מזדרז לקבל החלטה משלו על העלאת מחירי הקרקע.

יצחק בריק: תוך חודש צריך לעבור להחלטת המינהל.

שלום שמחון: השר לא חייב לקבל החלטה במינהל.

יצחק בריק: יש גם החלטה במסגרת התמ"ת.

יצחק בריק: כל מי שמדבר, מבין שזאת שטות שאין כדוגמתה.

שלום שמחון: נשמע את המינהל.

עו"ד יצחק מוזס: אלה החלטות של מדיניות מלמעלה, לא של הדרג המקצועי.

עו"ד יצחק מוזס: כשמדברים על מחיר קרקע אפס, זה לא שהקרקע שווה אפס.

עו"ד יצחק מוזס: אלה היו החלטות - -

שלום שמחון: לא זה מה ששאלתי.

שלום שמחון: אם אתה לא יכול לענות אל תענה, אני אסתפק בתשובה החצי פוליטי של האלוף בריק.

שלום שמחון: שאלתי שאלה מאוד פשוטה: הממשלה החליטה להעלות את מחירי הקרקע, בדרך כלל החלטות הממשלה האלה עוברות למינהל ומועצת המינהל מקבלת החלטה.

שלום שמחון: שאלתי האם יש כוונה ליושב-ראש מועצת מינהל מקרקעי ישראל, שזה שר התמ"ת, להעמיד את זה על סדר היום.

עו"ד יצחק מוזס: אין לי מושג.

2183: לבטל את ההנחה, המשמעות היא להעלות את המחיר ב-90%.

יצחק בריק: שר התמ"ת גם הוא מודה, יחד עם אפרתי, שזה לא יביא שום גרוש למשרד האוצר, ההיפך הוא הנכון.

יצחק בריק: אבל הוא אומר: אני מחויב כשר להביא את החלטות הממשלה לדיון מינהל, אין לי שום אפשרות אחרת.

יצחק בריק: לכן יש כאן פרדקס בלתי מובן.

יצחק בריק: כולם נגד, אבל הממשלה החליטה וגם המינהל החליט בעד, כי הרוב הוא רוב קואליציוני והם יצביעו שם בעד.

יצחק בריק: ההחלטה על מחירי הקרקעות היא החלטה גורפת של סגירת המקומות האלה, זאת באמת מכה בלתי הפיכה.

אורית נוקד: בסיור של ועדת הכספים היה גם שר התמ"ת.

אורית נוקד: אני אמרתי לשר: זה בידיך כיושב-ראש מועצת מינהל מקרקעי ישראל.

אורית נוקד: מהתשובה שהוא נתן אפשר היה להבין שהוא לא ממהר ליישם את ההחלטות.

אורית נוקד: אני תבעתי שהוא ידרוש דיון לביטול או שיחליט.

אתי בנדלר: מה תשובת האוצר?

אתי בנדלר: אתם רוצים לעשות חושבים?

אתי בנדלר: אתם רוצים להתחיל עם הסעיפים?

שלום שמחון: שאול צמח, אולי תבדוק האם השיחה שהיתה לחברת הכנסת אברהם עם שר האוצר יש בה גם תוכן?

שאול צמח: כפי שאמרתי, אנחנו לא משנים את עמדת הממשלה.

שאול צמח: יחד עם זה, שמענו את ההערות שנאמרו כאן גם על-ידי חברי הכנסת והן יועברו הלאה.

שלום שמחון: נשמע עכשיו את מוטי בריל, ראש עיריית ערד שנבחר עכשיו.

שלום שמחון: אנחנו מאחלים לך הצלחה, ואני מבקש - נאום בכורה לראש עיריית ערד בוועדה, אז תנו לו לדבר.

מרדכי בריל: ראשית, תגובה למה שאמר נציג האוצר.

מרדכי בריל: אם היית אומר "אני לוקח את ה-3 מיליון האלה ומעביר אותם לפרוייקטים לפיתוח", עוד היה איזשהו היגיון במה שאתה אומר.

מרדכי בריל: אבל אתה אומר שאתה לוקח אותם ומשאיר אותם בירושלים.

מרדכי בריל: לגבי מה שאמר מנכ"ל משרד התיירות, זה אומר הכל.

מרדכי בריל: 50 צימרים זה התוכנית הגדולה של משרד התיירות לפתח 66% משטח מדינת ישראל.

מרדכי בריל: לגבי כל הנושא של קרקעות, אתם פשוט נמצאים במדינה אחרת.

מרדכי בריל: יש כאן שני ציבורים שאחד לא ישלם כי אין לו חשק לשלם בעבור קרקעות בנגב, והאוכלוסייה השנייה שממילא גונבת את המדינה ולא משלמת ממילא שום דבר.

מרדכי בריל: אתם תגרמו בסופו של עניין שגם האוכלוסייה היהודית תחליט להפסיק לשלם כי פשוט לא הגיוני.

מרדכי בריל: אם המדינה רוצה לכפות את מה שהיא עושה, שתכפה.

שלום שמחון: נציגי משרד התשתיות, תאמרו לנו מה עמדת השר.

קונסטנטין בלוז: קודם כל הערה לחבר הכנסת לשעבר פיני בדש, התקציב הרגיל של משרד התשתיות, שבו תוקצבה הרשות לפיתוח הגליל והרשות לפיתוח הנגב, קוצץ ב-30 מיליון שקל מתוך כ-80 מיליון שקל שהיו לו.

קונסטנטין בלוז: הוא פשוט לא מסוגל - -

שלום שמחון: שאלתי שאלה אחרת.

שלום שמחון: מה עמדת שר התשתיות?

קונסטנטין בלוז: עמדת השר היא כזאת.

קונסטנטין בלוז: במידה והרשויות האלה נשארות עם תקציב כזה או אחר, כל התקציב הזה צריך לבוא ממקורות של האוצר.

שלום שמחון: השר רוצה שהרשויות האלה יישארו?

קונסטנטין בלוז: אנחנו נצמדים להחלטת הממשלה כמובן.

שמואל ריפמן: לפני שעתיים אמר לי השר פריצקי שהוא תומך בהשארת הרשויות.

שמואל ריפמן: אני יכול ללכת אליו ולהגיד לו שאתה פה אומר שהוא מתנגד?

שמואל ריפמן: שאלו אותך מה עמדת השר.

גליה לוי: קונסטנטין הוא עובד משרד, הוא לא יכול להגיד את עמדת השר, הוא אומר את עמדת המשרד.

גליה לוי: אני יכולה להגיד את עמדת השר.

גליה לוי: במסגרת הקיצוצים בתקציב אולצנו לוותר על איזשהו סכום בתקציב, במסגרת זאת לא היתה לנו ברירה וויתרנו על הרשויות.

גליה לוי: לא היתה לנו ברירה כי לא היה תקציב.

גליה לוי: אנחנו רוצים שהרשויות יישארו אצלנו אם יוסיפו תקציב.

גליה לוי: אם אין תקציב אין לנו ממה לממן את זה.

שלום שמחון: דיברתי עם השר ביום שישי, והוא אמר לי שהוא לא יוכל להיות כאן הבוקר אבל עמדתו נחרצת – הוא מתנגד לביטול הרשויות לפיתוח הגליל והנגב, והוא רוצה שהן יישארו אצלו.

גליה לוי: עם תקציב.

שלום שמחון: לסיעת שינוי יש דרישות קואליציונית של מיליארד וחצי שקל.

שלום שמחון: אני מניח שהם לא יקבלו מיליארד וחצי שקל אבל הם יקבלו כנראה כמה מאות מיליוני שקלים, ה-3 מיליון שקל האלה הם עניין קטן.

אלי אפללו: אני מסכים אתך לגמרי.

אלי אפללו: אם הוא רוצה, הוא יכול לעשות את זה בשינוי סדרי העדיפויות אצלו במשרד.

אשר גרינבאום: אני, אולי בניגוד למי שדיבר לפניי, בא מהצד של אלה שמשתמשים בשירותים של הרשות לפיתוח הנגב.

אשר גרינבאום: אני מנכ"ל הברום, אחד המנכ"לים של כימיקלים לישראל, אנחנו המעסיק הגדול ביותר בנגב, אנחנו גם אלה שבמשך כל השנים האחרונות ממשיכים להשקיע בנגב, יש לנו תוכניות השקעה.

אשר גרינבאום: מנקודת המבט המקצועית שלנו, הרשות לפיתוח הנגב עוסקת בעבודת המטה.

אשר גרינבאום: יש לנו אזורי תעשייה בסדום וים המלח, במישור רותם, בקיבוצים באזור ניר יצחק, ברמת חובב ובמקומות אחרים.

אשר גרינבאום: לתעשייה הזאת יש צרכים.

אשר גרינבאום: בסופו של דבר זה לא רצוי שאנחנו נכתת את רגלינו ממשרד ממשלתי אחד לשני, כולל הנציגות בדרום, מרשות מועצה אזורית כזאת או אחרת כי לפעמים יש אזורים שאין להם גבולות מוגדרים, ואת זה עושה הרשות.

אשר גרינבאום: אני אומר לכם שהרכבת לרמת חובב לא היתה מגיעה ללא הרשות לפיתוח הנגב.

יעקב מרגי: חוצה ישראל לא ייגמר בנגב, הוא יגיע עד אשקלון.

שלום שמחון: הוא כנראה גם לא יגיע לגליל.

אשר גרינבאום: כשאנחנו רוצים לעשות הרחבות, אנחנו צריכים קרקעות ואנחנו צריכים כבישים ומים וחשמל, ואנחנו צריכים את זה בזמן, ויש רק גורם אחד שאנחנו יכולים לפנות אליו מכיוון שאחרת הכל מאוד מפוזר - הרשות לפיתוח הנגב.

אשר גרינבאום: פה אני רוצה לתת עצה לאוצר - לדעתי בראייה המחוזית, בשביל לחסוך תקציבים, צריך לעשות אופטימיזציה.

אשר גרינבאום: כי כמו שאנחנו יודעים, רוב הכסף הולך תמיד בין המשרדים השונים כשהתיאום הוא בעייתי, והרשות לפיתוח הנגב עושה את התיאום.

אשר גרינבאום: לדעתי צריך לחזק את הרשות על מנת שתהיה אופטימיזציה, שיהיה סדר עדיפויות מתאים.

שלום שמחון: השר פריצקי תפס אותי בפלאפון ביום שישי ב-11:30 בצהריים ואמר לי שהוא לא יכול להגיע ביום שלישי אבל הוא מתנגד לביטול הרשויות.

דרורה ליפשיץ: לכן אני חושבת שחשוב שהדברים ייאמרו.

דרורה ליפשיץ: ברור שזאת החלטת ממשלה וזאת הצעת חוק ממשלתית.

דרורה ליפשיץ: אבל מעבר לכך, יש כאן מכתב של מנכ"ל משרד התשתיות, שגילה אחריות רבה ובעקבות החלטת הממשלה, עוד לפני שהתקבלה הצעת החוק בקריאה ראשונה, הוציא מכתב לראשי שתי הרשויות ב-8 באוקטובר ואמר להם: "בהמשך להחלטת הממשלה, דעו לכם, הממשלה החליטה לבטל, לא יהיה תקציב, אנא היערכו".

דרורה ליפשיץ: דברים יכולים להיאמר בכל מיני צורות, אבל זה בכתובים.

דרורה ליפשיץ: הממשלה יכולה לשנות את דעתה, אבל זה מה שהממשלה אמרה.

שלום שמחון: אם כך, אני מבקש מהממשלה לשקול שוב את דעתה ולתת לי תשובה עד אמצע השבוע הבא האם היא מתכוונת להמשיך בהליכי החקיקה.

שלום שמחון: אם הממשלה מתכוונת, אני אכן אמשיך בהליכי החקיקה.

שלום שמחון: אני רק מציע לכם להעביר את רוח הדברים כפי שהיו פה בוועדה.

שלום שמחון: אני חושב שחברי הקואליציה אמרו את דבריהם באופן מפורש.

אליעזר כהן: לא רק האופוזיציה, גם הקואליציה.

שלום שמחון: אני פונה לממשלה שתודיע לי תוך שבוע אם לאור הדברים שנאמרו פה ולאור עמדת שר התשתיות יש בכוונתה להמשיך בתהליך החקיקה.

שלום שמחון: אני רוצה לדעת זאת כדי לדעת איך להתארגן, מבחינת לוח הזמנים בהמשך - לפי מה שתגידו נקבע את הישיבה הבאה, כמה שיותר מהר, ונמשיך לעבוד באופן רגיל.

שלום שמחון: יחד עם זאת, אנחנו נמשיך לטפל באפשרויות השונות שלנו בהמשך.

שלום שמחון: אחד, אני מבקש מהיועצת המשפטית לוועדה את חוות דעתה מה קורה אם אנחנו רוצים להמשיך בדרך שונה מהדרך שבה הממשלה מתכוונת ללכת.

שלום שמחון: בלי שום קשר לכך, אנחנו מקימים צוות בראשות של חברת הכנסת מלי פולישוק-בלוך עם נציגים מהרשות לפיתוח הנגב ונציגים מהרשות לפיתוח הגליל, זה לא קשור לעניין, אנחנו נוכל להמשיך לעבוד על העניין הזה גם אחרי חוק ההסדרים, כדי לראות איך אנחנו מלבישים חליפה חדשה את החוקים לפיתוח הרשויות ויוצקים בהם תוכן הרבה יותר משמעותי ממה שהיה עד עכשיו.

שלום שמחון: זה לא קשור לחוק ההסדרים ולמה שעולה עכשיו.

שלום שמחון: אם במקרה ייווצר מצב שבו החוקים האלה נשארים, ועדת הכלכלה, שעובדת מול משרד התשתיות ומוסמכת לעניין, תרצה לקיים הליך הרבה יותר מסודר לקיום הרשויות לפיתוח הגליל והנגב בעתיד, וגם לראות איך היא יוצקת בהן תוקף ותוכן.

שלום שמחון: בכל מקרה, חברת הכנסת פולישוק תיצור אתכם קשר בימים הקרובים בלי קשר לעמדת הממשלה.

שלום שמחון: בהחלט יכול להיות שהממשלה תרצה למשוך את החוק הזה, יכול להיות שהממשלה תרצה להמשיך לחוקק את החוק הזה.

שלום שמחון: גם היא אם תרצה למשוך את החוק, אנחנו כוועדה שמוסמכת לעסוק בתחום הזה נרצה לבנות ביחד אתכם מודל של עבודת הרשויות בהמשך הדרך.

שלום שמחון: אם הממשלה תחליט שהיא הולכת עד הסוף במלוא כוחה ותרצה לבטל את הרשויות, התוצאה שתהיה בוועדה היא התוצאה שתהיה.

אתי בנדלר: אני כמובן אמסור את עמדתי לאור עמדת האוצר, לאור עמדת נציגי הממשלה, באשר לאותם סעיפים.

אתי בנדלר: אין טעם שאני אמסור עכשיו חוות דעת תיאורטיות.

שלום שמחון: מאיר סהר, מנכ"ל הרשות לפיתוח הנגב, בבקשה.

מאיר סהר: לגבי החליפה שהציעה פה חברת הכנסת פולישוק, אני אומר: תיקחו את החוק, על פי החוק אתה יכול לתפור איזו חליפה שרוצה.

מאיר סהר: תסתכלו בחוק ותראו שהכל ישנו, ואני מניח שגם נציג האוצר יודע את זה.

שלום שמחון: עכשיו זה תלוי בכם.

שמואל ריפמן: אני רוצה להסביר.

שמואל ריפמן: אני חושב שהתפקיד שלכם הוא לא לבטל את החוק, את בעיית הכסף נפתור.

שמואל ריפמן: אם זה לא יהיה במשרד התשתיות, יש שני משרדים שמוכנים מחר לקבל אותנו.

שמואל ריפמן: שלא יעשו טובה, אני מתפלא על עמדת שר התשתיות.

שמואל ריפמן: בכל מקום אחר השר אומר שהוא תומך בהשארת - -

גליה לוי: הוא תומך, רק אין לנו כסף.

2183: המשרד שלו יכול להזיז 3 מיליון מפה לפה.

2183: את באה למכור לנו דברים?

2183: אנחנו לא יודעים איך זה עובד?

2183: 3 מיליון הוא יכול להעביר מהסעיף הזה לסעיף הזה, הוא קובע את סדר העדיפות.

שמואל ריפמן: לא באתי להעיר הערות לשר, אני חוזר בי.

שמואל ריפמן: אני רוצה להגיד ליושב ראש הוועדה - התפקיד של הוועדה הזאת הוא לא לבטל את חוק הנגב והגליל.

שמואל ריפמן: אם יש לכם בעיה, במקום אחר ימצאו את הכסף - או בוועדת הכספים או בוועדה המשותפת או במשרד אחר.

שמואל ריפמן: לפי דעתי צריך לבנות פלטפורמה כזאת שבסוף לא מבטלים את החוק.

שמואל ריפמן: אני אומר שוב, כולם יודעים שהבעיה היא לא כסף, הבעיה היא המסר, והמסר פה הוא נגד הנגב והגליל, שלא יספרו לי סיפורים אחרים.

2183: הקמפיין של האוצר עלה 3 מיליון שקל, שייקח משם.

מאיר סהר: בדו"ח מבקר המדינה 50ב', אחרי שמבקר המדינה עשה עבודה גדולה מאוד, כתוב שצריך רשות אזורית מתאמת; והוא המליץ בדו"ח על הרשות לפיתוח הנגב כדוגמא בפני משרדי הממשלה.

שאול צמח: הרשות קיימת מ-1992.

שאול צמח: הוא כותב את זה לפני שנה וחצי.

שלום שמחון: נאמר פה במפורש על-ידי עוזרת השר שהשר לא עשה את זה מרצון, הוא אולץ לעשות את זה.

שלום שמחון: בבחינה בין אלטרנטיבות גרועות, הוא בחר באלטרנטיבה הפחות גרועה.

שלום שמחון: הוא ישמח שזה יחזור למשרדו ויהיה אצלו.

שלום שמחון: אמר פה יושב-ראש הרשות, שמואל ריפמן, שהוא משוחח גם עם שרים אחרים והוא יודע ששרים אחרים ישמחו לקבל את האחריות, גם אם האוצר לא ייתן להם כסף.

שלום שמחון: אני אומר לאוצר שמבחינתנו אחת האופציות היא לתקן החוק כך שזה יעבור למשרד אחר, גם ללא כסף.

שלום שמחון: זו גם אופציה, אני לא רוצה להגיד אותה היום, יש גם אופציות נוספות.

שלום שמחון: האוצר צריך לחשוב ולהגיד מה הוא רוצה, אחר כך ועדת הכספים צריכה להשיב אם היא מתכוונת להגדיל התקציב של משרד התשתיות בעוד X מיליוני שקלים - אני הצעתי 10 מיליון, אבל היא כמובן יכולה לחשוב פחות.

שלום שמחון: אם ועדת הכספים תשיב לנו שזה מה שהיא מתכוונת לעשות, זאת אפשרות נוספת.

שלום שמחון: למה אמרתי שנצביע רק אחרי ועדת הכספים ולא הסכמתי להצביע היום?

שלום שמחון: אם נגלה שוועדת הכספים לא מוסיפה את התקציב האמור, נשתמש באופציה שהוצגה פה על-ידי יושב-ראש מרכז המועצות האזוריות, שמוליק ריפמן, להחליט בחוק שזה עובר למשרד אחר.

שלום שמחון: נניח שנחליט שזה יעבור למשרד התמ"ת, אנחנו נעלה את זה חזרה למליאה.

שלום שמחון: אם ביבי רוצה להתעמת עם אולמרט כבר עכשיו, אני לא יכול להגיד לו לא, זה רק ייתן קצת דלק.

מאיר סהר: אנחנו גייסנו כספים שהם לא מכספי ממשלה, הם הכספים של הסוכנות, כספים של קרנות ותרומות במסגרת "עלה נגב".

מאיר סהר: אם הרשות תיסגר, ב-2004 הכספים האלה והפרוייקטים האלה לא יהיו, וזה חבל שהממשלה והנגב יפסידו את הכסף הזה.

שלום שמחון: תודה רבה, אנחנו מסיימים את הישיבה.

שלום שמחון: סעו בזהירות.